Guna Pokok “Less Maintenance”, Tapi Laman Ni Tetap Cantik

Memiliki sebuah laman yang indah bukan sahaja menuntut kos malah masa yang banyak. Oleh itu sebelum anda merancang memiliki sebuah landskap menghiasi kediaman, fikirkan tanggungjawab yang perlu diberi bagi memastikan laman yang diidamkan cukup sempurna.

Seperti kediaman yang di kunjunggi penulis yang terletak di Rawang. Di miliki oleh seorang CEO syarikat hartanah, kediaman ini menjadi weekend house untuk lari dari kesibukan kota. Laman yang ditata ringkas namun mempunyai identiti tersendiri ini merupakan sentuhan pereka landskap yang tidak asing lagi iaitu Encik Suhaimi Saadon.

Perkenalan lebih dari 10 tahun menyebabkan pemilik yakin dengan air tangan pereka yang selalu menepati cita rasa. “Laman yang belum mencecah usia setahun ini masih banyak yang perlu ditambah baik dan ia dilakukan secara berperingkat,” jelas pereka memulakan kata.

Memandangkan kediaman ini adalah weekend house dan ada kalanya pemilik tidak berada di rumah dalam tempoh yang lama, matlamat utama pada keseluruhan dekorasi laman ini perlulah less maintenance. Oleh itu, dari pemilihan softscape hinggalah hardscape perlu diperincikan bagi memudahakan urusan pemilik menikmati laman yang sempurna.

Memandangkan ruang landskap ini berbentuk concave, pereka bijak mengolah dengan menjadikan laluan hadapan ke laman yang sempit sebagai transaksi sebelum menuju ke hidden gateway yang menjadi laman utama pada kediaman ini. “Walaupun laman ini masih muda, namun impak dekorasinya telah berjaya dihasilkan kerana kebanyakan tanaman yang dipilih bersaiz matang,” tambah pereka.

Memberi privasi optimum pada lot kediaman ini, pereka memilih gabungan Eugenia Oleina dengan gabungan Diospyros Buxifolia yang mempunyai silara daun padat sebagai tanaman sempadanan. Lantai laman di laluan transaksi ini di hampari batu pemijak konkrit ringkas yang dipadukan bersama cebisan granite. Gabungan kemasan lantai ini bukan sahaja membentuk permukaan yang polos malah mampu mengelak ditumbuhi rumput yang akan menambahkan kerja-kerja penyelenggaraan.

Menyatukan kemasan lantai laman, tanaman renek dan penutup bumi diselitkan di ruang-ruang tertentu untuk memberi keseimbangan rekaan lantai laman. Antara tanaman yang digunakan adalah seperti Ophiopogon Jaburan, Chlorophytum Comosum, Calateha dan pelbagai lagi.

Menyusuri laluan ini, dihujungnya tersedia laman utama yang menjadi ruang fokus kepada aktiviti outdoor pemilik. Patio berkonsep terbuka disediakan memberi peluang kepada pemilik melakukan pelbagai aktiviti dengan selesa. Memilih jubin bermotifkan floral sebagai kemasan, mengimbau susun galur pemilik yang lahir dari keluarga peranakan. Ruang patio ini juga mudah diakses dari ruang makan kediaman.

Sekaligus, penyediaan patio menambah nilai seni bina kepada keseluruhan dekorasi kediaman ini. Masih mengekalkan pemilihan tanaman less maintenance, namun di ruang landskap utama ini paduan tanaman lebih kompleks. Masih selesa menggunakan Diospyros Buxifolia sebagai tanaman utama, bahagian lantainya dihias dengan tanaman renek pelbagai tekstur bagi membentuk hiraki yang seimbang.

Memandangkan matlamat utama laman perlu less maintenance, pereka memilih banyak tanaman yang tidak berbunga. “Namun di sudut belakang laman, Plumeria Pudica yang berbunga putih dan dahan yang tinggi sebagai tanaman pagaran memandangkan ruang yang tersedia sangat terhad dan membataskan pertumbuhan tanaman berkanopi padat,” terang pereka.

Pemilihan perabot di laman amat ringkas, cukup sekadar bangku metal bersadur rona merah menjadi focal point di ruang patio ini. Treadmark bagi sentuhan Encik Suhaimi Saadon, penggunaan pasu-pasu besar yang mempunyai karakter tersendiri menjadikan laman ini kelihatan lebih hidup.

Bagi memastikan laman indah yang tersedia dapat dimanfaatkan tidak kira di waktu siang mahupun malam, Pencahayaan optimum turut disediakan. “Walaupun tersedia pencahayaan dari lampu pendant, ia tidak mencukupi untuk menghidupkan suasana malam laman. Oleh itu, penggunaan spot light yang diletakkan di bawah pokok bukan sekadar memberi pencahayaan tambahan malah meningkatkan nilai karakter laman di waktu malam,” jelas pereka.

Menghasilkan sesebuah laman memang mudah. Namun, untuk memastikan laman yang diidamkan sentiasa dalam keadaan baik dan dapat dinikmati bila-bila masa, bukan sahaja penyelenggaraan yang menjadi faktor utama. Pemilihan tanaman dan padanan perabot laman juga memainkan peranan penting.

Pemilik: Mr. Jimmy
Jenis kediaman: Super link (corner lot)
Lokasi: Rawang
Konsep: Tropika kontemporari
Pereka dan kontraktor landskap: Encik Suhaimi Saadon

Untuk lebih perincian bagai mana pereka landskap dan pemilik kediaman berkerjasama membina laman ini, boleh tonton video 360 yang disediakan ini

Taman Persahabatan Selangor-Jepun menjadi tarikan terbaru Bandar Raya Shah Alam. Taman yang terletak bersebelahan dengan Dataran Merdeka Shah Alam Kini Dibuka Kepada Umum Secara percuma bermula 12 Mac 2021 yang lalu.

Datuk Bandar Dato’ Haris Kasim berkata, taman berkeluasan 2.428 hektar yang dibina dengan kos RM 3.8juta ini siap sepenuhnya tahun lalu sejak mula dimajukan pada tahun 2018.

“Pembinaanya sebagai tanda penghargaan kepada negara Jepun yang kekal setia menajdikan selangor sebagai salah satu destinasi pelaburan”. Dato’ Haris Kasim

Walaubagaimanapun, taman ini dibuka lewat keapda umum disebabkan oleh faktur Perintah Kawalan Pergerakkan (PKP) akibat pandemik Covid-19.

Rekaan laman ini mengetegahkan konsep laman zen yang dilengkapi dengan elemen-elemen Jepun seperti kolam maze, Gerbang torii, Tsukubai (besen batu), laman refleksologi dan laman teres. Taman ini dibuka setia hari mulai jam 10am hingga jam 7pm secara percuma.

Memang tidak sah kalau tiada kain lap atau lebih mesra dipanggil kain buruk untuk kegunaan didapur. Item penting ini sangat berguna untuk membersihkan segala jenis tumpahan atau sisa lauk serta kotoran dan minyak yang degil.

Dan selepas diguna, sudah tentu anda memerlukan tenaga yang lebih untuk menyental kotoran serta bau yang melekat. Kadangkala, kotoran tidak mahu tanggal dan terpaksa buang saja kain buruk tersebut.

Tetapi kini perkara tersebut sudah ada solusinya. Impiana ingin kongsikan bagaimana anda boleh mencuci kain buruk dengan mudah, supaya jadi lebih bersih dan wangi.

BAHAN-BAHAN
1. Air Panas
2. 1/2 cawan Soda Bikarbonat
3. Sedikit Cuka

CARA-CARANYA
1. Masukkan 1/2 cawan soda bikarbonat kedalam semangkuk air panas.
2. Tambahkan satu sudu cuka kemudian kacau sebati
3. Ambil kain buruk yang kotor dan masukkan kedalam mangkuk tersebut
4. Pastikan kain terendam sepenuhnya. Tambah air panas jika perlu
5. Biarkan kain direndam semalaman
6. Bilas kain dengan air bersih. Jemur hingga kering.
7. Hasilnya kain jadi bersih, bebas kotoran dan wangi!

Tanam dan membiakkan serai memang mudah. Tapi ramai kata tak menjadi. Oang dulu-dulu kata, nak semai serai kena ssenget sikit supaya tunas nya banyak dan cepat bercambah. Tapi, ada lagi satu teknik mudah dan cepat nak cambah serai. 4 hari je dah boleh tanam dekat tapak atau bekas kekal. Nak tahu, boleh tonton video yang disediakan:


Elemen Glamor Moden Cetus Nilai Eksklusif

Konsep moden , ringkas, bebas warna, padu dan selesa. Pereka selalunya memastikan ruang dihias dengan konsep seumpama ini dengan pilihan perabot yang cukup selesa tetapi ringkas dan menggunakan aksesori yang minima. Kelabu, hitam, putih, biru samar antara pilihan warna yang dipilih oleh pereka untuk menghias ruang ala moden yang lebih mementingkan keselesaan dan pembuatan berteknologi tinggi. Malah terdapat banyak konsep klasik diubah menjadi moden  dan lebih ringkas sesuai dengan cita rasa sezaman.

Namun bukan semua di kalangan kita yang puas dengan tata hias minimal, kelam dan kusam. Masih ada juga yang menjadikan ruang kekal glamor biar pun kediamannya dihias dengan konsep moden. Bagaimana boleh kita menukar gaya hias yang begitu hambar dan ringkas menjadi meriah dan glamour? Tidak perlu warna , masih mengekalkan identiti bebas warna dan ringkas. Elemen bergemerlapan , berkilau mampu menarik hati dan pandangan ramai.

Elemen kristal, cermin, perak atau besi tahan karat boleh disuai padankan dengan rona kelabu atau putih sememangnya mampu menyerlahkan elemen harmoni. Malah ruang masih nampak menarik, eksklusif tetapi ada nilai glamor dan menggoda pandangan. Aksesori seperti lampu meja, mangkuk hias atau cermin muka bingkai perak sememangnya harmoni dan menyerlahkan suasana moden.  Simple-simple je di IMPIANA.

Beliau memilih tema scandinavian serta menyukai susun atur perabot yang nampak minimalist. Menurut pemilik Duplex Condominium ini, rumah ini pada asalnya merupakan rumah pertama yang dibelinya di tengah-tengah kota metropolitan Kuala Lumpur iaitu di Jalan Ampang. Ia berkeluasan 1900 kaki persegi dan dilengkapi 3 bilik tidur +1 bilik air bersambung dan bilik powder.

Penulis amat menyukai susun atur perabotnya yang simple dan tidak serabut serta amat serasi dengan ciri-ciri scandinavia yang mementingkan kesederhanaan dalam hiasan rumah. Walaupun mempunyai bukaan tingkap yang besar, tetapi penggunaan

Pada masa yang sama pilihan warna putih akan mengoptimumkan lagi cahaya didalam rumah walaupun kediaman ini mempunyai full glass facade bersaiz besar.

Kalau tanya penulis, memang sangat setuju dan suka dengan dekor yang ditampilkan. Simple tetapi nampak mewah.

Ikuti susunan kompilasi gambar yang telah disediakan untuk tatapan pembaca lain agar menjadi inspirasi kita bersama.

Kertas dinding ataupun wallpaper, adalah penggantian bagi cat. Ia lebih senang untuk dipasang dan lagi lawa daripada cat. Jadi, bagi anda yang ingin mengubah suai rupa ruang, kertas dinding dinding adalah penyelesaian yang praktikal dan harga berpatutan. Terdapat beberapa kertas dinding tersedia dengan pelbagai reka bentuk dan warna yang boleh disesuaikan untuk dipadankan dengan perabot rumah anda.

Kertas dinding dinding boleh didapati dalam pelbagai gaya dan harga di pasaran. Kertas dinding sebenarnya tidak mahal sangat pun. Walau bagaimanapun, ia bergantung pada keluasan dinding anda, tapi kos untuk membelinya mungkin besar. Jadi, untuk memudahkan pencarian produk yang sesuai dan mengelakkan pembaziran wang, berikut adalah beberapa perkara yang perlu dipertimbangkan. Dinding kertas dinding secara meluas dikelaskan kepada dua jenis.

Jenis Pelekat

Bentuk pertama ialah kertas dinding pelekat, yang boleh digunakan terus ke dinding. Jenis berikut ialah kertas dinding yang mesti dilekatkan, seperti menggunakan gam atau pita dua muka. Setiap jenis mempunyai kelebihan dan kekurangan. Pilih yang paling memenuhi keperluan dan pilihan anda. Kertas dinding pelekat sudah mengandungi pelekat di bahagian belakang, jadi tidak perlu menggunakan gam lagi. Anda mesti menggunakan kertas dinding bersandarkan pelekat dengan cepat sebelum gam kering. Sudah tentu, walaupun terdapat instrumen tertentu untuk meletakkan gam pada dinding, ini kelihatan sukar bagi sesetengah individu.

Pelekat atau pita bermuka dua

Penggunaan pelekat atau pita bermuka dua dalam kertas dinding telah menyaksikan pertumbuhan yang luar biasa dalam beberapa tahun kebelakangan ini. Kertas dinding, seperti pelekat, boleh digunakan dan dialih keluar. Jika anda tidak menemui kertas dinding pelekat kegemaran anda, cuba yang ini.

Untuk pengetahuan anda, apabila pelekat pada kertas dinding mengering, ia akan menjadi lutsinar. Kerana gam ini larut dalam air, anda boleh membersihkan sebarang gam tambahan dengan air dengan mudah. Bukankah ia mudah? Walau bagaimanapun, anda akan memerlukan beberapa alat tambahan, seperti pemotong untuk memotong kertas dinding dan berus roller untuk menggunakan pelekat.

Pilih produk dengan bahan yang betul supaya ia melekat dengan baik

Jika anda telah memasang kertas dinding dan sedang bersedia untuk menggunakan yang baharu, dua perkara perlu diperiksa. Ini bagi memastikan material kertas dinding lama dan kertas dinding baharu yang akan diletakkan adalah serasi. Jika ini kali pertama anda menggunakan kertas dinding, pastikan bahan kertas dinding itu serasi dengan dinding rumah. Kertas dinding diperbuat daripada pelbagai bahan, termasuk vinil, PVC, bukan tenunan dan buih. Selepas peperiksaan, pilih kertas dinding dengan bahan terbaik untuk dinding rumah anda.

Pilih produk yang tidak mengandungi bahan berbahaya

Apabila bercakap mengenai kertas dinding, kebanyakan orang menekankan pemadanan motif dengan hiasan ruang. Walau bagaimanapun, anda juga mesti memastikan bahawa kertas dinding yang anda pilih tidak mengandungi sebarang bahan kimia berbahaya.

Jika anda alah kepada bahan kimia tertentu, walaupun sedikit pendedahan boleh menyebabkan ketidakselesaan. Berita baiknya ialah pembuat kertas dinding semakin memberi perhatian kepada perkara ini, jadi kebanyakan bahan boleh dianggap selamat.

Walau bagaimanapun, anda harus berhati-hati apabila membeli barangan import kerana barangan berkualiti rendah mungkin akan mengalami masalah. Jika anda membeli dalam talian, elakkan tapak web yang kelihatan disyaki, walaupun kos barangan adalah rendah.

Jadi, itulah adalah langkah-langkah atau cara untuk anda memilih kertas dinding yang terbaik dan bagus untuk jangka masa yang lama.

Penggunaan papan hitam serta kapur putih di sekolah mungkin sudah lapuk tetapi jika kombinasi ini diaplikasikan dalam dekorasi rumah pasti ianya memberi manfaat yang besar kepada seluruh ahli keluarga.

Ilham dekorasi papan hitam dan kapur ini boleh dimanfaatkan oleh ibubapa serta anak kerana si ibu boleh mencatat perkara utama untuk dilakukan dalam sehari seperti tugasan mengemas rumah, pembelian barang dapur manakala bapa pula boleh mencatat segala bil-bil yang tertangguh dan si anak boleh mengekspresikan cetusan idea mereka di dinding yang spesifik untuk mereka.

Untuk merealisasikan idea ini, anda boleh mendapatkan cat papan kapur (bukan cat kapur) di mana-mana outlet barangan perkakas rumah yang berhampiran.

Antara ruangan yang strategik untuk anda tepek cat papan kapur ini adalah seperti di ruangan dapur, bilik tidur anak dan ruang tamu.

Di dapur, selain daripada menyenaraikan segala barangan keperluan yang akan dibeli, anda juga boleh menetapkan tempat meletak peralatan memasak yang sepatutnya kerana dengan ini, anda tidak lagi tersalah letak kuali serta sudip.

Di ruang tamu pula, cat ini berfungsi sebagai salah satu cara untuk kita meninggalkan mesej kepada ahli keluarga yang lain selepas anda keluar dari rumah seperti tugasan membersihkan rumah, keluarkan makanan sejuk beku dari peti ais dan sebagainya. Malah anda juga boleh lebih kreatif dengan menjadikan papan kapur ini sebagai buku menu famili anda untuk seminggu. Setiap ahli keluarga bolehlah menulis menu yang diingini agar semua ahli keluarga diberi notis awal hidangan makan malam.


7 Tanaman Cegah Nyamuk Yang Mudah Ditanam Oleh Kita. Denggi, pembawa penyakit ini berpunca daripada nyamuk Aedes.

Tapi, cukup ke sekadar kita malakukan pembersihan kediaman dan menggunkan semburan nyamuk dapat mengawal masalah nyamuk aedes ini?

Tambahan, penggunaan racun atau semburan nyamuk memberi ancaman kepada kesihatan.

Mengambil langkah tindakkan pencegahan secara biologi, Kementerian Kesihatan Malaysia (KKM) menyarankan kaedah dan langkah pencegahan lain kepada masyarakat. Antara saranan KKM bagi mengawal masalah nyamuk aedes ni adalah dengan menggunakan tanaman.

Menurut beberapa kajian sepeti, Zaridah et. Al (2005) yang dilakukan di Kepung, Ferreira et. Al (2015) di India mendapati tumbuhan-tumbuhan yang disenarai kan di bawah berupaya cegah nyamuk dan mengawal populasi nyamuk aedes

1. Lantana camara (Bunga Tahi Ayam)

2. Cymbopogon nardus (Serai Wangi)

3. Ocimum basilicum (Bunga Selasih)

4. Vetiveria zizanioides (Akar Wangi)

5. Aloe barbadensis miler (Lidah Buaya)

6. Fernandoa adenophylla (Floramaster)

7. Eurycoma longifolia (Tongkat Ali)

Untuk mendapatkan manfaat bagi tanaman-tanaman yang disenaraikan untuk cegah nyamuk dan mengawal nyamuk aedes, jadikan ia sebagai sebhagaian tanaman landskap di kediaman anda.

Buat anda yang cintakan kehijauan dan gemar bercucuk tanam di halaman rumah, pasti susah hati untuk tinggalkan rumah dalam jangka masa yang lama. Takut tanaman layu dan mati kerana tidak disiram.

Tapi tip dari Puan Lina Sahedin yang dikongsi melalui Facebook Kebun Bandar: Jom Tanam Sendiri ini mampu mengelak situasi pokok bunga atau tanaman mati dari terjadi.

Caranya amat praktikal dan menjimatkan! Modal cuma plastik dan getah sahaja. Kreatif sungguh!

“Beginilah cara saya buat kalau nak tinggal rumah dalam beberapa hari. Saya buat begini, mudah modal kurang sebab saya ada banyak jugak pasu depan, belakang dan tepi rumah.”

BAHAN YANG DIPERLUKAN :

LANGKAH-LANGKAHNYA :

1. Isikan air ke dalam plastik kemudian ikat plastik. Tetapi awas, jangan ikat terlalu padat kerana nanti air keluar akan cepat. Biar longgar saja plastik.

2. Cucuk plastik berisi air dengan hujung jarum peniti agar air dapat keluar secara perlahan.

3. Insya-Allah cara ni boleh bertahan beberapa hari. Selamat mencuba semua.

Sumber : Lina Sahedin via Facebook Kebun

Kalau menumis, mesti terpercik-percik pada lantai dan dinding kan. Kenapa keadaan ini berlaku? Ia disebabkan oleh molekul air dan minyak yang tidak menyatu. Lagi kuat api ketika masakkan, lagi banyak dan tinggi percikkan akan berlaku.

Bukan mudah ye nak bersihkan percikkan sambal ni. Nak-nak kalau yang dah kering. Memang makan masa untuk bersihkan. Tapi, sebenarnya ada caranak elak masalah ini.

Pakar sains dari Majalah Sains berkongsi tip mudah elak bahan tumis merecik dan mengotorkan dapur anda. Antaranya ialah:

1. Kisar bahan dengan minyak. Ia bertujuan menggurangkan kandungan air yang diguanakan untuk mengisar

2. Masak dalam keadaan api perlahan. Bila suhu tidak terlalu tinggi, kadar percikkan pun rendah. Namun, ia akan menyebabkan tugas memasak anda lambat kerana air disejat secara perlahan

3. Gunakan kuali kalis lekat (non-stick). Penggunaan kuali kalis lekat dapat mengurangkan kadar pengaliran haba pada bahan masakkan

4. Gunakan kuali yang besar dan dalam untuk menampung jumlah percikkan

5. Jika bahan tumis manggandungi kadar air yang tinggi, tumis dulu tanpa minyak. Selepas kandungan air dalam tumisan kurang, baru masukkan minyak dan tumis seperti biasa

SAINS DI SEBALIK SAMBAL TUMIS KURANG MERECIKPercikan sambal semasa memasak berlaku disebabkan ketidaklarutan…

Khamis, 14 Julai 2022, KUALA LUMPUR– Spritzer (“Syarikat”), pengeluar air botol terkemuka Malaysia, secara rasminya melancarkan botol ikonik baharu dengan gaya bergaya dan bertenaga yang diperbuat daripada pembungkusan kitar semula sepenuhnya yang diperbuat daripada bahan kitar semula.

Lengkungan botol yang anggun dan moden itu berbentuk seperti titisan air dan mempunyai cengkaman yang ergonomik. Skim warna pirus, gabungan biru dan hijau, mewakili kesucian alam semula jadi, ketenangan, ketenangan dan kedamaian, manakala logo korporat baharu diinspirasikan daripada kawasan tadahan air bersih Syarikat seluas 390 ekar di Taiping, Perak. Botol baharu yang dibuat dengan pembungkusan mampan membolehkan pengguna mengitar semula dan menggunakan semula pembungkusan, secara langsung mengurangkan pelepasan karbon.

“Spritzer sedang meningkatkan inisiatif kemampanan Syarikat, dan botol ikonik baharu itu memenuhi tujuan estetika moden serta menggalakkan pengguna untuk membawa kehidupan baharu kepada botol melalui kitar semula, melalui ‘Tujuan Baharu Rupa Baru,’ kata Encik Lim Seng Lee, Ketua Pegawai Eksekutif Kumpulan Spritzer. Nature mengilhamkan rupa baharu. Setiap elemen label mempunyai cerita, dan tujuan baharu itu diilhamkan oleh pembungkusan kitar semula sepenuhnya kami yang diperbuat daripada bahan kitar semula.”

“Spritzer terus melabur dalam aktiviti penyelidikan dan pembangunan untuk berkongsi penyelidikan mengenai manfaat kesihatan meminum air mineral semula jadi yang kaya dengan silika dengan pengguna,” tambah Lim. Kelebihannya termasuk bagaimana air mineral yang kaya dengan silika boleh meningkatkan sintesis kolagen dan membantu dalam penyingkiran aluminium daripada badan kita.”

Dengan penuh penghargaan, Spritzer telah menerima pelbagai anugerah dan anugerah selama ini, termasuk Anugerah Rasa Unggul Institut Rasa Antarabangsa dan Air Mineral Anugerah Rasa Berlian yang pertama di Malaysia. Penghormatan lain termasuk anugerah platinum Reader’s Digest Trusted Brands 2022 selama 21 tahun berturut-turut.

Tidak lupa juga, Ayda Jebat, penyanyi dan pelakon terkenal, serta pelakon Meerqeen turut menghadiri pelancaran tersebut.

Akhir sekali, Spritzer ingin mengucapkan terima kasih kepada para pelanggannya atas sokongan dan kesetiaan mereka yang berterusan, kerana mereka telah menjadi penggerak di sebalik usaha syarikat selama ini untuk memastikan bahawa air mineral semula jadinya adalah berkualiti tinggi dan untuk mencapai masa depan yang lebih baik dan lebih mampan.


Tips Menyerikan Rumah Ini,Akan Membuatkan Rumah Anda Seperti Banglo Mewah

Kreativiti dalam diri perlu ada dan penting untuk kita semua, lagi-lagi bila nak deko rumah bukan? Banyak contoh-contoh design yang kita boleh lihat dan ambil dari Google untuk menjadikan rumah kita cantik dan lawa. Bila dah jumpa banyak sangat design yang lawa, macam-macam idea ada, kita akan jadi keliru hendak mula mana satu. Di sini, saya akan cerita atau memberitahu tips-tips untuk meng-deko rumah menjadi gempak. Tetapi, janganlah sampai mengubah kesemua konsep dan rupa di dalamnya pula ya.

Pilih warna cerah untuk dinding di rumah anda.

Pemilihan warna dinding di rumah haruslah kita ambil warna yang cerah atau lembut. Ini kerana warna tersebut dapat membuatkan ruangan dalam rumah kita menjadi lebih luas. Dalam hal lain pula, warna cerah boleh mewujudkan suasana yang harmoni terhadap kediaman anda. Bila dikatakan warna cerah, tidak semestinya kita kena pilih warna putih. Warna peach atau hijau cerah, juga boleh. Dari aspek lain pula, mengambil warna cerah akan sentiasa menampakkan rumah kita nampak lebih bersih.

Bermain dengan tanam-tanaman atau kehijauan dalam kediaman kita.

Banyak yang kita jumpa di Google atau mana-mana laman sosial, untuk menceriakan rumah kita haruslah pandai dan bijak dalam membeli perabot rumah. Akan tetapi, kita boleh juga menggunakan tanaman-tanaman palsu untuk menampakkan keserian rumah kita. Kita boleh beli beberapa pasu-pasu bunga atau pokok-pokok, kemudian hiasi di sudut-sudut rumah kita. Cara lain pula, kita boleh membeli rumput-rumput palsu kemudian letakkan di mana-mana kawasan lantai yang ada di rumah kita. Rumput palsu tersebut, mungkin boleh digunakan untuk lap kaki kita. Tambahan lagi, tumbuhan-tumbuhan yang boleh digantung, kita gantungkannya di kawasan Lorong yang ada di rumah kita. Haaa, barulah nampak macam masuk ke dalam dunia fantasi. Boleh juga, kita sediakan satu rak asing dalam rumah kita, kita susunkan pasu-pasu yang ada tumbuhan atau bunga di atas rak tersebut. Tapi pastikan rak tersebut diletakkan di sudut atau tempat yang menarik pandangan apabila tetamu hadir ke rumah anda.

Baiklah, itu sahaja perkongsian yang saya dapat memberikan untuk anda semua tentang tips untuk menyerikan atau menceriakan dalam rumah anda.

Dinding Merekah Dan Ade Kesan Paku, Sumbat “Wall Plaster” Ni Je. Memang sakit mata tengok dinding yang ade kesan paku, sompek atau merekah. Mesti ramai yang buntu tak tahu nak buat macam mana. Ramai yang hanya terfikir nak tutup dengan tampalan simen baru. Betul tak?

Sebenarnya ada cara lebih mudah dan cepat yang boleh anda lakukan.Apa kata gunakan wall plaster dalam tube ni.

Selain digunakan untuk menutupi lubang-lubang paku dan rekahan, ia juga boleh digunakan sebagai penyelesaian grout atau celah jubin yang dah tercabut. Nak buat coreection pada dinding yang tersalah tebuk pun boleh je guna wall plaster khas ni.

Ruang dapur yang luas dan selesa sering menjadi idaman ramai. Tapi tidak semua berpeluang memiliki kediaman yang dilengkapi dapur sebegitu. Disini IMPIANA kongsikan cara-cara untuk pemilik dapur kecil untuk memberikan ilusi ruang yang luas pada dapur anda.

1. PEMILIHAN WARNA
– Gunakan warna putih atau rona-rona neutral yang terang sebagai sentuhan warna utama pada ruang dapur anda.
– Terutama pada warna dinding dan juga warna kabinet atau ruang simpanan.
– Warna putih akan sert-merta membuatkan ruang dapur kelihatan lebih luas serta bersih.
– Boleh gabungkan warna putih dengan warna pilihan anda tetapi jangan keterlaluan sehingga dapur nampak serabut pula.

2. JENIS RAK
– Rak jenis terbuka merupakan pilihan yang tepat untuk buatkan ruang dapur nampak lebih luas
– Walaupun perlu sentiasa dikemas dan disusun, rak jenis ini boleh kurangkan kepadatan dapur.
– Selain itu, ia lebih mudah untuk anda mencapai barang apa yang diperlukan ketika memasak.

3. PENGGUNAAN CERMIN
– Gunakan “backsplash” daripada cermin juga dapat beri effect luas dan mewah pada dapur anda.
– Boleh juga tukar pintu atau tingkap kayu kepada yang berkaca. Kesan dari pencahayan dari luar buat ruangan dapur anda kelihatan lebih luas.

4. KONSEP
– Terapkan konsep “less is more” ataupun minimalis di ruang dapur
– Simpan peralatan yang jarang digunakan, contohnya pembakar roti, “coffee maker”, blender.
– Elakkan menyimpan peralatan seperti ini di atas meja, simpan di satu tempat dalam ruangan khas.
– Minimumkan kabinet/ perkakas dapur.

Sumber Imej : Carian gambar Google

Tak sangka, kacang walnut tinggi khasiat ini berupaya menghilangkan kesan calar pada permukaan perabot kayu. Caranya mudah sahaja. Hanya gosok lembut kacang walnut pada permukaan perabot yang calar dan lap dengan kain bersih. Namun, kaedah ini hanya sesuai untuk permukaan calar yang tidak dalam sahaja.

untuk ketahui caranya dengan lebih khusus, sila tonton video yang disediakan:


Dekorasi Pangsapuri (PPAM) 800 Kaki Persegi, Tuan Rumah Suka Konsep Dekorasi ‘Luxury Apartment’

Dekorasi pangsapuri Perumahan Penjawat Awam Malaysia (PPAM) 800 kaki persegi, tuan rumah suka konsep dekorasi ‘luxury apartment.’ Mungkin ramai yang terfikir agak sukar untuk menghias kediaman dengan keluasan terhad.

Apabila saiz rumah kecil, ada yang merasakan tidak berbaloi hendak menghias kediaman.  Jangan begitu. Rumah yang berkeluasan kecil bukanlah penghalang untuk anda ‘berkarya.’ Tidak kiralah rumah besar atau kecil, kita tentulah hendak rasa suasana rumah yang selesa dan harmoni.

Dekorasi kediaman biarlah sedap mata memandang. Setiap kali pulang selepas penat bekerja, rumah tersusun cantik, hati kita pun tenang dan senang! Hilang segala rasa penat bekerja.

Berikut dikongsikan ‘makeover’ untuk pangsapuri Perumahan Penjawat Awam Malaysia (PPAM). Keluasan kediaman 800 kaki persegi. Pemilik kediaman inginkan dekorasi berkonsepkan ‘luxury apartment.’ Inilah hasilnya.

Cicak yang merupakan sejenis haiwan reptilia berdarah sejuk dan bertelur. Reptilia ini mampu memanjat dinding yang tegak dan licin seperti cermin. Kajian yang dilakukan oleh pakar sains mendapati bahawa telapak kaki cicak mempunyai rerambut halus yang mewujudkan daya lekatan pada tahap nano. Cicak juga mempunyai keupayaan untuk memutuskan ekornya apabila diancam. Dengan itu, musuhnya akan terperanjat ketika ekornya mengeliat-geliat sementara cicak melarikan diri. (Wikipedia)

Dirumah, cicak dianggap binatang yang kotor dan mengganggu ketenteraman keluarga. Jadi bagi membantu menyelesaikan masalah ini, Puan Hani Mynis ada membuat satu perkongsian yang amat berguna buat kita semua. Jom kita semak.

Pengurusan cicak di kediaman

Hani tahu ramai yang tunggu hani post pasal pengurusan cicak kat rumah ni. Hani anti kat cicak ni bukan lah sebab semata-mata sebab geli dengan cicak tapi najis nya yg merata-rata tu mengotorkan dan susah nak dibersihkan bila dah kering

Punyalah hani anti (dan geli ) dengan cicak, ha hambik satu post hani buat khas utk dia haha

Sebelum hani kongsi macam mana nak elak atau taknak cicak masuk rumah ni, jom kita berkenalan dengan cicak ni dulu. Kita dah kenal dia baru kita boleh “hapus”kan dia hehe

Biodata cicak

Makanan cicak : binatang/serangga kecil seperti semut, nyamuk, lalat, kumbang, unggas, labah-labah kecil.

Pemangsa cicak : burung

Habitat cicak : Tempat yang hangat (disebabkan sekarang ni kan musim hujan sebab tu banyak cicak masuk rumah, dorang sejuk kat luar tu ), belakang almari, belakang tv, sekitar peti ais, sekitar lampu, belakang bingkai gambar dan cermin.

Kesukaan : persekitaran yang kotor, tempat yang berbau hapak seperti timbunan kertas terutamanya surat khabar, timbunan kasut, timbunan baju

Kebencian : bau yang tengik seperti bau bawang merah, bawang putih, tembakau, cuka, ubat gegat

10 cara nak elakkan cicak berkampung kat rumah kita

1.Hilangkan bekalan makanan cicak kat rumah kita , iaitu kita uruskan dulu masalah nyamuk dan semut yang banyak kat rumah. Gunakan racun semut (yang jual sepeket rm1 tu sangat berkesan) dan hapuskan tempat pembiakan nyamuk. Bila bekalan makanan dia takda kat rumah kita automatik cicak akan berkurang atau takda lansung. Hani gunakan cara ni juga yang menyebabkan kat rumah hani susah nak jumpa cicak

2. disebabkan cicak takut kat burung, bela burung kat rumah! Eh eh haha takyah sampai cmtu sekali memadai sediakan jejak burung seolah2 ada burung kat rumah kita dgn cara :

3. Disebabkan cicak suka lepak belakang almari dan bingkai cermin dan dinding, semasa susun atur perabot jangan rapatkan perabot kat dinding. Jarakkan dalam 10 cm dari dinding. Kalau kat rumah banyak cicak, kurangkan perhiasan sangkut2 mcm bingkai cermin dan gambar.

4. Jaga kebersihan rumah, pastikan tong sampah bertutup. Sebab bila sampah dan sisa makanan tarik perhatian lalat, automatik cicak pun datang ramai2 panggil geng dia sbb banyak makanan dia kat rumah tu haha

5. Elakkan suka melonggok barang samada kain-kain, kertas dan kasut. Kitar semula surat khabar lama. Re-organise semua barang supaya teratur dan berada di “rumah” dan tempat khas utk setiap barang2.

6. Letakkan beberapa ulas bawang putih atau hirisan bawang merah dalam kabinet. Tapi ini kena berhati-hati sebab perlu ditukar selang 3 hari. Kang membusuk lain pulak jadinya.

7. letak ubat gegat dalam kabinet atau laci. Tapi laci/kabinet berisi makanan tak digalakkan.

8. lap permukaan meja makan/ kaunter kabinet dengan semburan campuran cuka (diy surface cleaner, resepi kat caption gambar) utk elakkan cicak melintas atas meja makan kita

RESIPI DIY SURFACE CLEANER

250ml air biasa (air paip)
50ml cuka (cuka murah2 je cuka sintetik pn ok)
3 sudu plastik dish soap (hn guna Joy)
1 sudu plastik dettol

9. guna pelekat perangkap lalat. Boleh beli di Eco. Tampalkan di sebelah peti ais atau belakang tv, bingkai cermin atau gambar. Cicak akan melekat kat atas pelekat tu dan kita boleh buang bila dah ada beberapa cicak melekat. Tak digalakkan utk org penggeli cicak mcm hani hahaha hani x berani buat ni

10. bela kucing sbb kucing boleh tolong tangkap cicak, bukan setakat cicak kadang2 sumpah2 pun dorang boleh “hadiahkan” kat tuan dia

So pilihlah cara yg mana satu yg nak diguna utk singkirkan cicak kat rumah.

Semoga bermanfaat.

WTerdapat banyak variasi container garden seperti tanaman herba, bunga mahupun sayur-sayuran yang boleh diusahakan dengan jaya. Namun, anda haruslah mengetahui apakah do’s & don’ts dalam membentuk sebuah container garden yang beroleh hasilnya. Ini termasuklah aspek seperti jenis tanaman itu sendiri, tanah, air, lokasi dan pemilihan bekas tanaman yakni pasu. Pendek kata, ikuti panduan yang LAMAN sediakan ini untuk menghasilkan tanaman dalam pasu yang menjadi dan subur.

Jenis Tanaman

Pastikan tumbuhan yang anda pilih untuk container garden secocok atau blend antara satu sama lain. Aspek yang dititikberatkan di sini termasuklah keperluan dari segi pencahayaan, air dan tanah. Jika anda melakukan kombinasi tumbuhan yang berbeza keperluan ini, maka sukar untuk tumbuhan ini hidup secara harmoni. Misalnya, tumbuhan yang memerlukan cahaya matahari dengan banyak seperti pokok buluh hiasan (Phyllostachys aurea) boleh ditempatkan bersekali dengan kategori yang sama. Namun, bagi penjagaan yang mudah, menanam satu jenis tumbuhan dalam sebuah pasu adalah cadangan yang terbaik. Selepas itu barulah anda boleh bermain dengan saiz tumbuhan, tekstur, warna dan setting tertentu bagi mewujudkan sebuah container garden yang bukan sahaja berjaya, namun tampil harmoni dan menenangkan!

Tanah

Penggunaan jumlah yang sederhana daripada tanah di kawasan laman disyorkan bagi membentuk campuran tanah yang seimbang untuk container garden. Ambil bahagian tanah yang digali beberapa inci ke dalam tanah supaya anda memperoleh tanah yang bersih dan bebas daripada campuran bendasing seperti biji benih, serangga, sisa binaan dan sebagainya yang lazimnya terdapat di permukaan tanah.

Campuran tanah yang seimbang juga boleh diperoleh dengan campuran tanah laman, pasir dan peat moss. Jika anda ingin menanam sayuran untuk container garden, lebihkan penggunaan pasir dan kurangkan peat moss dalam campuran tanah tadi. Manakala, tumbuhan berbunga lazimnya memerlukan penyiraman yang lebih kerap. Oleh yang demikian, kondisi tanah yang lebih lembap diperlukan dengan memberikan ekstra tanah laman atau peat moss. Ia dapat mengekalkan kelembapan tanah dengan sempurna.

Jika anda ingin membeli campuran tanah yang telah siap, pilih beg tanah yang sederhana berat. Bukan terlalu berat kerana ia lazimnya hadir kompak dan memiliki isian yang padat. Manakala, beg tanah yang terlalu ringan juga tidak bagus untuk kondisi tanah container garden. Pilih antara keduanya.

Lokasi

Lokasi di mana anda menempatkan tanaman berpasu sangat penting kerana ia mempengaruhi pengamatan atau pancaran cahaya matahari, sama ada mencukupi atau sebaliknya. Iklim tropika yang menghasilkan cuaca panas sepanjang tahun bukan penentu tanaman anda mendapat cahaya yang sempurna. Sekiranya anda meletakkan di lokasi yang salah, maka tanaman tidak dapat tumbuh dengan baik. Oleh yang demikian, lakukan penilaian terhadap pancaran cahaya dengan meletakkan bekas tanaman di lokasi tertentu yang anda pilih. Lihat berapa banyak cahaya yang diperoleh dan berapa lama jangka masa bekalan cahaya matahari yang diperoleh. Lakukan selalu bagi memastikan yang terbaik untuk container garden anda. Sentiasa peka, bagi tumbuhan full sun haruslah mendapat bekalan cahaya matahari sekurang-kurangnya 6 jam sehari. Manakala, tumbuhan full shade memerlukan kurang tiga jam pancaran cahaya dalam masa sehari.

Istimewanya, kebaikan tanaman berpasu ini adalah anda boleh mengalihkan pasu jika anda dapati cahaya tidak mencukupi atau ingin meletakkan tanaman di tempat yang redup bagi mengelak pancaran secara terus. Oleh itu, anda harus mengetahui jenis tanaman pada container garden anda bagi mengelakkan situasi seperti melecur akibat pancaran cahaya berlebihan atau keguguran daun dan sebagainya.

Pemilihan Pasu

Sentiasa pastikan pasu anda memiliki lubang di dasar pasu bagi tujuan pengairan air yang baik. Anda juga boleh meletakkan satu hingga dua inci lapisan batu kerikil di dasar pasu bagi tujuan yang sama. Tahukah anda bahawa terdapat banyak pasu yang tiada lubang di dasarnya kerana ia lazimnya dijadikan pasu hiasan atau dekoratif. Ramai yang terlepas pandang kerana pasu dekoratif ini bukan bagi tujuan penanaman dan tidak praktikal dijadikan pasu bagi container garden anda bagi jangka masa yang panjang. Lubang pengairan ini adalah satu kemestian!

Tahukah anda bahawa pemilihan pasu mampu mempengaruhi perasaan dan membentuk mood anda sebagai pemilik? Pasu juga menggambarkan sesuatu nilai seperti classy, kreatif, moden, sofistikated, bergaya, mesra alam, primitif dan sebagainya. Jadikan pasu dengan fungsi tertentu seperti titik fokal di taman, pembahagi ruang, membentuk privasi, memberi accent kepada landskap dan banyak lagi.

Penyiraman

Periksa pasu atau bekas tanaman anda setiap hari bagi melihat keperluan air. Ini kerana jika tanaman anda kekurangan bekalan air, ia boleh membantutkan pertumbuhan container garden. Ia berbeza dengan tanaman yang tumbuh di permukaan tanah, akar bagi tanaman container garden tidak mampu menembusi ke dalam tanah bagi mencari sumber air. Di samping itu, pastikan adanya ruang satu hingga dua inci di permukaan atas bekas tanaman dengan tanah. Ini bagi memastikan apabila penyiraman dilakukan, air siraman tidak terkeluar daripada bekas tanaman dan akhirnya hanya permukaan atas tanah sahaja yang basah dan lembap.

Penyiraman perlu dilakukan sebelum tanaman menunjukkan tanda-tanda seperti layu, kekuningan dan tidak sihat. Terdapat sesetengah jenis tanaman yang dapat bertoleransi dengan keadaan tanah yang kering dan tidak memerlukan keadaan yang lembap berlebihan. Tumbuhan sukulen merupakan contoh kepada situasi ini dan berlawanan sifat dengan tumbuhan tropika. Oleh itu, pastikan anda memahami jenis tumbuhan yang anda tempatkan di container garden anda.

Penyiraman juga akan mengelakkan kadar garam yang tinggi berkumpul dalam tanah. Leaching (lebih air) akan membawa garam dalam tanah yang terhasil melalui pembajaan seterusnya mengelakkan akar terbantut.

Apabila memasuki rumah baru, tidak kiralah rumah sewa atau rumah sendiri, sudah tentu kita mahu semuanya lengkap serba serbi.

Selain perabot di ruang tamu, set meja makan untuk dining area juga merupakan salah satu benda wajib ada didalam kediaman. Tetapi, ianya agak mahal bergantung pada kualiti.

Hanya dengan menggunakan meja bankuet dan beberapa bahan lain, meja makan yang hambar bertukar jadi lebih menarik! Jom kita lihat bagaimana Puan Nadia lakukan transformasi tersebut..

BAHAN YANG DIPERLUKAN
1. Spray putih
2. Kertas dinding (wallpaper)
3. Meja Bankuet
4. Kerusi Plastik

LANGKAH-LANGKAHNYA
1. Spray/ Cat terlebih dahulu kaki meja menggunakan spray putih
2. Setelah kering, mula tampal wallpaper pada permukaan meja
3. SIAP! dan boleh letakkan pada sudut yang sesuai


Menjadi Tanam Pucuk Paku Tepi Rumah Dalam Pasu, Ini Caranya

Sedapnya pucuk paku tumis sotong, urap atau kerabu pucuk paku kan? Harga pucuk pau ni boleh tahan mahal juga di pasaran. Tapi, kalau beli di pasar, selalu banyak yang dah tua. Yang tua ni kalau masak, liat la hai sampai tersangkut dekat tekak.

Berikut cara-cara tanam pucuk paku di tepi rumah yang dikongsikan oleh En. Zaid:

1. Cari anak pokok paku yang tumbuh di tepi pokok paku (kalau nampak tepi jalan ada pokok paku boleh ambil. Minta izin, kalau tanah bertuan).

2. Boleh tanam dalam pasu, guna tanah yang sedia ada di rumah pun boleh.

3. Pastikan ambil banyak anak pokok. Bila banyak rumpun baru dapat banyak pucuk. Jika subur satu rumpun ada 2-3 pucuk saja, kalau kurus, satu pucuk saja.

4. Pokok paku ini kena siram hari-hari tambah lagi musim panas.

5. Tip supaya pucuk paku gemuk menghijau boleh buat air siraman ini. Ambil sisa dapur dari kulit bawang, kulit telur (tumbuk dan kisar dulu). Kemudian masuk dalam bekas yang dicampur air hujan, perap selama 3 hari.

6. Selepas 3 hari boleh guna untuk siraman. Selepas itu siram pula dengan air biasa. Pokok paku memang suka basah lencun.

Bukan sahaja nasi basi dapat membekalkan mikro organisma untuk keperluan tanaman, roti dah sampai tarikh tamat tempoh pun banyak manfaatnya. Puan Norzaiwi Ismail.berkongsi resepi baja dari roti untuk suburkan pokok dan lebatkan bunga

Lebihan roti yang dah tamat tempoh jangan dibuang, sebaliknya hasilkan sendiri baja organik yang boleh membantu menyuburkan pokok agar rajin berbunga seperti pokok orkid.
Perkongsian oleh Puan Norzaiwi Ismail.

Bahan-Bahan:
4 Keping Roti
2 Liter Air

Cara Membuat:
1.Ambil 4 keping roti dan rendamkan didalam 2 liter *air selama seminggu.
2.Selepas seminggu tapis dan campurkan dengan sedikit air sebelum disiramkan pada pokok.
*Sebaiknya gunakan air hujan atau air paip yang ditadah dan biarkan semalaman untuk hilangkan klorin.

Pelbagai super-secret untuk melebatkan bunga telah berjaya LAMAN Impiana bongkar. Termasuklah dari segi penjagaan dan penyelengaraan yang ramai tak tahu.

Ada antara baja atau plant booster penggalak bunga yang dikongsikan LAMAN Impiana, aromanya agak menggangu terutama yang melibatkan perapan bahan seperti ikan mentah, telur dan sebagainya. Sebab itu, ramai yang tak sanggup.

Artikel berkaitan:
6 Tip Mudah Hasilkan Bunga Ros Lebat
Ini Cara Paling Mudah Hasilkan Baja Organik Penggalak Buah Dan Bunga Guna Pisang

Namun, tak bermakna tanaman anda tidak peroleh khasiat yang mencukupi bila tidak menggunkan baja-baja tersebut. Ada juga bahan lain yang boleh digunakan sebagai baja pada tanaman tanpa perlu diperap. Antaranya:

Kulit telur merupakan sumber terbaik kalsium. Ia berupaya mempertingkatkan daya kekuatan tanaman dalam proses pertumbuhannya. Bila pokok sihat dengan pertumbuhan yang baik, ia bukan sekadar menjadikan pokok ros anda tumbuh merimbun malah mempunyai daya tahan kepada sebarang jenis serangan penyakit. Penggunaan kulit telur sebagai baja di pangkal pokok mampu mencegah penyakit seperti Black spot dan menjadikan akar lebih kuat untuk menyerap nutrien.

Kulit pisang mengandungi potasium yang diperlukan oleh pokok ros untuk tujuan merangsang penghasilan bunga. Selain dari itu juga, kulit pisang mudah terurai. Ini menjadikan, akar ros lebih mudah menyerap baja yang dibekalkan.

Kulit citrus atau limau seperti lemon dan oren sesuai digunakan untuk meningkatkan keasidan tanah. Oleh itu, bagi tanaman yang memerlukan kadar tanah yang berasid seperti hydrangea, orkid, azalea, begonia dan sebagainya untuk menghasilkan bunga, taburkan kulit citrus pada permukaan tanah di sekitar pokok. Selain itu juga, anda boleh keringkan kulit citrus tersebut dan kisar apabila ia betul-betul kering dan gaulkan di dalam medium tanaman untuk meningkatkan kadar asid tanah

Jika sebelum ini LAMAN ada kongsikan teknik yang betul untuk tanam ros, kali ini kami paparkan pula cara membaja, meracun dan siraman untuk peminat pokok ros yang pokoknya selalu menghadapi masalah tidak subur. Mungkin ini salah satu puncanya.

PEMBAJAAN

1. Sebelum membaja lakukan kerja-kerja menggembur tanah. Selain memberi rongga atau oksigen yang baik pada medium ia juga membantu memberi kadar penyerapan nutrient yang baik kepada akar.

2. Penggunaan baja organik atau separa organik biasanya digunakan dalam kuantiti yang banyak (segenggam) pada setiap pokok. Lakukan pembajaan selepas proses menggembur tanah/ medium, lakukan secara rutin seminggu sekali.

Tips. Jangan salah tafsir dan ambil langkah mudah di mana baja air hanya spray pada bahagian atas pokok sahaja. Kesannya, dalam masa yang singkat pokok kebiasaannya akan nampak galak tunas baru dan subur, dan kesannya satu tahap pokok tersebut  akan kehabisan tenaga menunjukkan tanda-tanda kelihatan sakit.

Perlu ingat akar pokok juga perlukan zat nutrient untuk proses tumbesaran selain menggalakkan pertumbuhan akar putih yang sihat seterusnya menghasilkan pokok yang subur pada JANGKA MASA YANG LAMA.. Ini kerana akar pokok merupakan jantung pada pokok anda. Anda haruslah seimbangkan penggunaan baja semburan (vitamin booster pokok) dan juga baja (serbuk) untuk tumbesaran dari akar).  Anda perlu pastikan baja yang digunakan adalah sesuai dan memenuhi keperluan NPK unt pokok ros.

SIRAMAN

Beberapa perkara utama yang perlu dipertimbangkan dalam melakukan penyiraman pokok ros iaitu :

1. Buat siraman 2 kali sehari (cuaca normal/panas) iaitu pagi (7.30-8.30 pagi) dan petang antara jam 2.00-3.00 ptg kecuali musim hujan. Pokok akan nampak lebih subur jika menggunakan medium yang polos/ ringan manakala kesan sampingan seperti kanker akan dapat dikesan daripada penggunaan medium yang berat atau banyak menakung air.

2. Gunakan mata siraman yang halus dan pastikan menyiram sehingga lenjun dan air membasahi keseluruhan pokok dan medium.

Tips : sekiranya pokok kekurangan air, daun akan nampak menguning dan kering. Cuba kutilkan daun tersebut.  Sekiranya agak liat (susah tanggal semasa dikutil) ia adalah tanda pokok kekurangan air.

MERACUN

2. Lakukan secara konsisten sebagai kawalan (prevent) dari serangan perosak

4. Kegagalan meracun secara konsisten akan meyebabkan beberapa kesan seperti :

5. Elakkan juga penggunaan racun yang berlebihan. Ini menyebabkan pucuk muda serta kudup terlecur

Tips : Elakkan budaya meracun apabila timbul kesan si pemangsa. Mengawal/ mencegah lebih baik dari merawat.

SEMBURAN NUTRIEN TAMBAHAN POKOK (VITAMIN BOOSTER)

pokok meriah berbunga

TIPS : Apa kelebihan memberikan nutrient tambahan vitamin booster kepada pokok???

Facebook: Addarosa Puncak Alam

Dalam mendapatkan sebuah gerbang yang indah tentulah pilihan tanaman memanjat berbunga menjadi pilihan. Ia harus menepati warna tunggal kegemaran pembaca ataupun kombinasi pelbagai warna supaya dapat menjadi titik tumpu di perkarangan kediaman.Baca part 1 di sini http://www.impiana.my/nak-pagar-kediaman-cantik-tanam-5-pokok-memanjat-ini-sebagai-pintu-gerbang/

Tidak sah jika kediaman Malaysia tidak disertai koleksi bunga ros nan indah. Spesies Ros bukan sahaja boleh ditanam secara horizontal di dalam pasu, ia juga boleh dibentuk sebagai tumbuhan memanjat menjadi gerbang menjalin tembok pagar dan pergola yang dibina. Ia mudah dijaga dengan melakukan pemangkasan selepas bunganya gugur untuk menggalakkan pengeluaran bunga seterusnya.

Wisteria floribunda merupakan tanaman memanjat berbunga ungu yang mempunyai dahan lembut melingkari sokongan seperti trellis atau pancang mengikut arah jam atau sebaliknya. Ia boleh menjalar di atas platfrom sehingga mencapai kelebaran 10 meter. Bunganya yang lebat menjadi sangat indah dinikmati di bawah arbor di ruang santai mahupun sebagai penyeri bahagian pintu masuk.

Garlic vine atau Cydista aequioctyalis ini pula lebih menonjol dengan kelompok bunga ungu kebiruan. Daunnya yang lebat dan tebal menghasilkan aroma bawang putih memerlukan sokongan yang sangat kuat apabila matang kerana daunnya yang sedikit lebar mudah merimbun lalu memenuhi ruang platform memanjat. Pemangkasan pada tunas pokok akan menggalakkan pertumbuhan daun.

Vallaris glabra begitu sinonim dengan masyarakat Melayu kerana harumannya yang sentiasa menjadi pilihan sebagai ramuan untuk membuat bunga rampai dan sebagai hiasan rambut anak-anak gadis dan wanita Melayu. Bunganya yang putih berseri melambangkan kesopanan dan sikap lemah lembut orang Melayu. Justeru pemilihan tanaman memanjat ini sebagai hiasan di perkarangan halaman adalah bersesuaian dengan sambutan pada Aidilfitri yang menampilkan keindahan budaya dan busana Melayu.

Clitorea ternatea atau Pokok Kacang Telang merupakan sejenis pokok kekacang mempunyai bunga berwarna ungu terang yang digunakan secara tradisional sebagai pewarna makanan seperti nasi kerabu. Warnanya yang terang dan semakin jarang ditemui memberikan peluang kepada ruang masuk di kediaman anda menjadi lebih menonjol berbanding penggunaan tanaman berbunga lain. Kombinasi keindahan semula jadi yang terhasil dan penyediaan makanan berasaskan bahan organik memberikan persepsi positif kepada tuan rumah.


Tukar Bahan Terbuang Menjadi Bahan Kompos Terbaik Untuk Tanaman

Bahan terbuang dari dapur dan taman sering kali dilambakkan sehingga menggunung di tempat pembuangan sampah. Apa kata mulai saat ini anda mulakan tradisi penghasilan bahan kompos kerana ia telah terbukti mengandungi nutrien yang tinggi dan dapat memenuhi keperluan tanaman anda sebagai baja mahupun perapi tanah.

Sisa Makanan

Terdapat pelbagai nutrien berguna di dalam sumber ini. Antaranya pada buah pisang terdapat kalium yang dapat membantu proses pengeluaran buah-buahan dan bunga oleh tanaman. Manakala kulit telur mengandungi banyak nutrien yang dapat meningkatkan kualiti buah-buahan dari taman anda seperti kalsium karbonat, kalium dan zink. Buah-buahan yang telah dimakan juga mengandungi nitrogen untuk tumbesaran tanaman. Seterusnya tulang ayam menggalakkan tumbesaran dan merangsang pembuangan menerusi kehadiran asid fosforus yang terkandung di dalamnya.

Bahan pembungkusan (non-recycleable)

Kertas daripada kotak minuman, pinggan dan kertas pembungkus dan beg teh yang tidak boleh dikitar semula mengandungi karbon yang dapat membantu menyuburkan tanaman anda. Karbon yang terkandung pada kertas ini akan menyeimbangkan nisbah nitrogen di dalam bahan kompos serta menjadi ejen pengkomposan yang baik apabila digabungkan dengan bahan kompos runcit yang lain.

Hasil pemangkasan

Bahan hasil daripada pemangkasan seperti ranting kayu, rumput dan daun hijau boleh dikompos dan kandungan nutrien yang terdapat di dalamannya sangat baik bagi pertumbuhan tanaman. Ia sangat tinggi kandungan mineral seperti nitrogen dan kalsium untuk perkembangan tanaman.

Penggunaan bahan-bahan kompos ini membuatkan tanaman anda tumbuh sihat secara semula jadi. Bagaimanapun, terdapat juga beberapa bahan dalam kediaman yang tidak boleh dikompos antaranya :

Tulang: Sangat lambat untuk dikompos dan boleh menyebabkan kehadiran serangga perosak

Najis kucing/haiwan lain: mengandungi bakteria, virus dan parasit yang berbahaya kepada manusia

Arang: mengandungi sulfur oksida dan bahan kimia tidak sesuai untuk tanah dan tanaman

Makanan yang telah dimasak: mengandungi lemak yang boleh menarik perhatian serangga dan haiwan perosak.

Produk tenusu: menghasilkan bau busuk, mengambil masa yang lama untuk dikompos dan menarik perhatian serangga

Kertas berkilat: mengandungi dakwat yang tidak sesuai untuk bahan kompos.

Jangan biarkan dinding anda polos tanpa sebarang perincian atau dekorasi. Bangkit aura dekorasi dinding anda dengan rona ceria tali pelangi serba mudah dan comel ini. Secara tidak langsung, ia menjadikan dekorasi kediaman lebih unik dan pastinya mencuri perhatian para tetamu dengan suntikan insta worthy dalam dekorasi.

.

Bahan-bahan:
7 gulung benang bulu berlainan rona
Tali guni
Gam panas
Pembaris
Dawai bunga
Gunting
Pelekat kertas
Pen
Sikat kasar

Cara-cara:

1. Ukur panjang tali diperlukan dan sisakan dua inci pada hujung kedua -dua tali tersebut.

2. Lekatkan pelekat kertas pada bahagian kedua-dua hujung tali bagi mengelak ikatannya serabut

3. Potong tali yang telah ditentukan ukuran

4. Gamkan dawai bunga bagi memudahkan tali dilentur menjadi bentuk pelangi

5. Lekatkan benang pada ke tujuh tali yang telah dipotong dengan tona warna berbeza.

6. Lenturkan kesemua tali menjadi pelangi

7. Gam setiap satu tali mengikut susunan dengan menggunakan gam panas

8. Sikat bahagian sisa tali sehingga halus

9. Kemas dan ratakan bahagian hujung tali

Nak berkebun atau bercucuk tanaman tak semestinya perlu modal yang banyak dan peralatan khas. Macam sistem tanaman sayur guna hidroponik. Satu bekas yang mampu memuatkan 20 hingga 30 pokok pun harganya dah RM20-30. Sekarang ni pulah dah tren pakai paip PVC. Nampak macam murah sebab Boleh DIY sendiri. Tapi hakikatnya, paip PVC tu pun harga sebtanag dah berapa puluh ringgit.

Jom berkebun. Mari sini kita nak ajar buat bekas hidroponik. Jimat duit poket suami aku. Dah tak payah fikir nak beli sayur. kalau ada jumpa atau beli air dalam cawan plastik jangan buang. Boleh buat bekas tanam hidroponik. Tak guna bekas-bekas khas.

Bahan-bahan:

Cawan plastik terpakai
Tray atau besen empat segi kedai RM 2
Polyform beli dekat kedai alat tulis RM 2
Span basuh pinggan (sebagai pilihan boleh guna sabut kelapa siap proses)
Tali mop atau kain perca
Benih sayur
Baja AB

Cara-cara:

1. Potong polyform ikut saiz tray RM 2 tadi

2. susun cawan atas polyform tersebut untuk menentukan jarak dan ukuran lubang untuk letak cawan yang perlu disediakan.

3. Potong lakaran yang telah disediakan dengan menggunakan pisau

4. guna gunting dan buat lubang sedikit pada bucu cawan

5. Dah siap lubang di kanan dan kiri boleh masuk kain atau tali mop

6. Susun cawan atas polyform yang telah di tebuk tadi

7. Potong span basuh pinggan berukuran 1×1 inci dan potong sedikit sebagai ruang tanaman

8. Basahkan span sepenuhnya dengan baja AB dan semai biji benih atau masukkan anak pokok pada bahagian belahan yang telah disediakan

9. Masukkan ke dalam cawan dan bancuh kan baja AB Ke dalam besen.

Kalau kita bercakap tentang serangga lipas, pasti ramai yang berasa geli dan takut terutamanya kaum wanita sekiranya haiwan perosak ini berlegar-legar di setiap sudut dalam rumah.

Meski lipas ini hanya bersaiz kecil namun ianya ternyata sangat bahaya sekaligus boleh mengundang persekitaran yang tidak bersih dan sihat buat anda sekeluarga.

Bukan apa, makhluk perosak ini sememang bahaya kerana ia memiliki satu sifat tabiat yang tidak baik di mana mereka di mana mereka akan mengeluarkan makanan yang separuh hadam dan meninggalkan najis ketika sedang makan.

Jadi, makanan-makanan yang telah dicemari dengan bakteria daripada lipas boleh menyebabkan penyakit serius kepada tubuh badan manusia.

Antaranya adalah anda berkemungkinan akan menghadapi masalah seperti berikut:

Malah, masalah cirit-birit atau keracunan makanan ini boleh mengundang maut sekiranya tidak dirawat lebih awal atau dengan kadar segera.

Selain tu, ada juga perlu tahu di mana tempat serangga lipas ini tinggal dan membiak. Untuk pengetahuan anda, lipas adalah salah satu haiwan ‘nocturnal’, yang mana mereka gemar tinggal di tempat yang gelap dan tersembunyi. Contohnya:

Maka itu, anda dinasihatkan supaya tidak memandang remeh terhadap masalah kewujudan makhluk perosak ini di kediaman anda.

Sumber: PropertyGuru Website


10 Pokok Yang Anda Sangka Rumpai Tapi Sebenarnya Penawar Sakit

Kegunaan:

Cara-cara menggunakannya

2. Sirih Cina (Peperomia pellucida)

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Sisa Air Rebusan Jagung Booster Untuk Tumbesaran Tanaman. Umum tahu, jangung mempunyai pelbagai khasiat untuk kesihatan. Antaranya, ia tinggi dengan serat yang secara tidak langgsung membantu mengatasi masalah pencernaan. Selain itu juga ia membantu mengurangkan masalah jantung dan menjaga kesihatan mata.

Salah satu cara menghidangkan jagung adalah dengan merebus. Tahukah anda, sisa air rebusan jagung mempunyai banyak manfaat pada tanaman?

Air rebusan jagung mengandung karbohidrat yang tinggi serta kaya mineral, nutrisi, dan vitamin yang sangat baik untuk tanaman. Vitamin dan mineral ini mengalir ke tanah, lalu diserap akar tanaman untuk meningkatkan pertumbuhannya

Selain itu juga, air rebusan jagung berupaya menjadi booster atau baja ringan untuk tanaman. Namun, sebelum di siram pada tanaman pastikan airnya telah sejuk pada suhu bilik dan elak untuk meletakkan garam.

Susu, bukan sahaja bagus untuk tubuh manusia sahaja. Tapi tahukah anda, ia juga antara sumber terbaik untuk membekalkan sumber kalsium untuk pertumbuhan tanaman. Selain itu juga, ia mengandunggi protin baik, vitamin B, glukos yang diperlukan oleh tanaman dan membantu mempertingkatkan daya tahan terhadap serangan penyakit.

Kekurangan kalsium akan menjadikan tanaman yang tumbuh bukan sahaja membesar secara tidak normal, malah tidak upaya menentang ancaman penyakit. Namun, penggunaan susu sebagai baja untuk tanaman pun ada risiko. Antaranya:

1. Penggunaan yang terlalu banyak atau berlebihan akan menyebabkan bakteria di dalam tanah rosak. Disamping itu, medium tanaman akan menjadi busuk. Secara tidak langsung, ia akan menjejaskan pertumbuhan tanaman

2. Apabila susu tidak dihadap sebaiknya oleh tanaman dengan cepat, ia akan menggalakkan pertumbuhan kulat pada permukaan tanah dan semut

3. Terdapat beberapa aduan yang mendedahkan, susu tepung yang digunakan untuk membaja tanaman menyebabkan akar pokok mereput dan rosak

Oleh itu, jika memilih membaja tanaman dengan susu sebaiknya gunakan susu segar tanpa pengawit. Jumlahnya bergantung kepada saiz tanaman. Untuk pokok sayuran seperti tomato, cili dan terung yang telah matang, siramkan 1-2 sudu susu segar terus pada pangkal tanaamn.

Batu kerikil jadikan laman bajet lebih menarik, paling penting ‘less maintenance.’ Penggunaan batu kerikil sebagai kemasan lantai laman bukan lah sesuatu yang baru. Ia menjadi pilihan bagi pemilik yang inginkan lantai landskap atau laman padu namun masih poros dan mudah diselenggara. Adakalanya, landskap atau kediaman yang dihampari dengan batuan kerikil ini kelihatan lebih menarik walaupun tanpa sebarang perincian.

APA ITU BATU KERIKIL?
Batu kerikil biasanya diperbuat dari pecahan batu granit. Kebiasaanya, saiz batu krikil terdiri daripada 2mm-75m. Ia merupakan salah satu bahan asas yang digunakan untuk pembinaan. Ia juga menjadi pilihan sebagai turapan jalan yang mempunyai penggunaan tidak lasak seperti “drive way” dan lantai landskap

APAKAH KEGUNAAN BATU KRIKIL DI LAMAN?
Selain sebagai lapisan asas permukaan berturap lantai landskap, batu krikil juga sesuai digunkan untuk membuat laluan pejalan kaki, lantai patio, driveways dan pelbagai lagi. Ada juga yang menggunkan batu sebagai sungkupan tanaman. Batu krikil yang digunakan sebagai sungkupan bukan sekadar kemas, malah dapat mengawal pertumbuhan rumpai dan mengekalkan kelembapan

Untuk pemasangan batu krikil sebagai laluan, sebaiknya selepas menentukan ruang yang hendak di letakkan, korekkan sedikit tanah dengan kedalaman 6 inci. Lapisan pasir sebagai asas diperlukan antara 1-1.5 inci tebal. Seterusnya baru diletakkan krikil dengan ketebalam 3 inci. Pasir tadi berfungsi menstabilkan kedudukan batu krikil di bahagian atas disamping menjadi kawasan laluan air.

Namun, disibabkan sifatnya yang berderai dan mudah beralih atau bergerak jika menerima tekanan, sebaiknya letakkan sempadan yang kukuh untuk mengelak masalah tersebut. Jika dibiarkan, lama kelamaan kawasan yang dihampar batu krikil akan makin berkurangan

APA YANG PERLU DILAKUKAN UNTUK MEMASTIKAN PERMUKAAN KRIKIL SENTIASA CANTIK?
Untuk membersihkan sampah yang terperangkap di atas permukaan krikil, anda hanya perlu gunakan penyembur angin atau pencakar rumput. Teknik ini dapat memastikan batuan krikil yang dihamparkan sentiasa kelihatan baru. Batu krikil tidak mereput, namun lama kelamaan ia akan mendap terutamanya apabila menerima tekanan. Sebaiknya, kawasan yang telah mendap perlu di tambak dengan batu baru sekurang-kurangnya 3-4 tahun sekali


Bunga Telang Pewarna Asli Hebat Bantu Pulih Batuk Dan Sakit Tekak

Bunga Clitoria ternatea telah dinamakan sebagai ‘Clitoria’ kerana ia menyerupai struktur organ pembiakan wanita. Herba ini telah didapati berkesan dalam merawat gangguan seksual wanita seperti kemandulan, gangguan haid dan lain-lain. Bunganya juga dikenali sebagai bunga afrodisiak yang boleh dijadikan sebagai perangsang seksual. Di samping itu ia juga mampu mengatasi masalah batuk, selesema dan asma. Akar Clitoria ternatea mempunyai nilai perubatan yang besar dan boleh dijadikan dalam bentuk serbuk sebelum dimakan. Malah ia boleh direbus dan menjadi ubat kumur dalam melegakan sakit tekak.

Selain bunganya yang banyak memberi manfaat dan berfungsi sebagai pewarna makanan dan minuman semula jadi, bunga telang ini juga sering ditanam sebagai tanaman memanjat sebagai hiasan di trelis, pergola, pagar dan sebagainya kerana bentuk bunganya yang menarik. Ia sesuai hidup dalam kawasan lembap dan bertanah neutral. Buahnya pula bersaiz 5-7 cm panjang, berbentuk seperti kacang dan berpermukaan rata dengan setiapnya mengandungi 6 hingga 10 biji benih. Ia boleh dimakan apabila masak.

Sebagai spesies kekacang, keistimewaan tumbuhan ini ialah akarnya membentuk satu jalinan simbiotik dengan bakteria tanah dikenali sebagai rhizobia yang mengubah atmosfera N2 ke dalam bentuk yang boleh digunakan oleh tumbuhan, untuk meningkatkan kualiti tanah melalui penguraian tisu yang kaya dengan unsur Nitrogen.

Di Asia Tenggara bunganya digunakan untuk mewarnakan makanan. Dalam masakan Melayu, ekstrak akueus digunakan untuk mewarnakan nasi pulut untuk kuih Ketan (juga dikenali sebagai pulut tai tai dalam masakan Peranakan / Nyonya ) dan dalam nyonya chang . Di Kelantan ia digunakan untuk mewarnakan nasi putih untuk Nasi Kerabu . Manakala di Thailand , minuman biru bersirap dihasilkan serta dipanggil nam dok anchan, kadang-kadang digunakan dengan setitik jus limau manis untuk meningkatkan keasidan dan menjadikan jus berwarna merah jambu-ungu. Dalam masakan Burma dan Thai bunga juga dicelup dalam adunan tepung dan digoreng.

Clotoria ternatea juga tumbuh dengan baik apabila mendapat dedahan cahaya matahari yang cukup iaitu ia sesuai hidup di kawasan yang menerima sinaran matahari penuh dan separa penuh. Pokok ini juga mempunyai kadar pertumbuhan yang cepat andai ditanam pada tanah yang subur. Kebiasaannya bunga telang ditanam menggunakan biji benih yang boleh didapati daripada buah yang telah merekah. Bunganya berkembang dalam tempoh 7 hingga 11 minggu selepas disemai serta mengeluarkan bunga sepanjang tahun. Ia juga direkodkan sebagai tanaman yang mudah hidup dan biak asalkan keperluan asasnya seperti cahaya dan tanah subur dibekalkan dengan baik.

Keistimewaan bunga ini yang mempunyai dwi fungsi iaitu sebagai sumber dalam pemakanan dan mempunyai nilai estetika tinggi sebagai ornamental plants menjadikan ia tumbuhan serba guna yang patut dipertimbangkan sebagai salah satu tumbuhan yang patut ditanam di laman-laman kediaman.

Ramai yang minat dan teringin sangat nak tanam sayur sendiri kan? Tapi ada beberapa perkara yang sentiasa menjadi alasan dan halangan. Antaranya ialah, tak ada masa, tak sempat nak siram, nanti pokok mati, peralatan nak berkebun mahal, tak ada ruang dan macam-macam lagi lah.

Ni, IMPIANA nak ajak semua tanam kangkung dengan tidak menggunakan modal yang tinggi, paling mudah di tanam, tak perlu ruang yang luas, tak perlu siram hari-hari dan yang paling penting, cepat dituai.

Berikut adalah langkah-langkah untuk tanam kangkung hanya dengan menggunakan besen dan penapis yang telah disediakan oleh Baja AB Plus Premium

1) Sediakan bekas untuk menakung air baja di bahagian bawah

2) Sediakan satu bekas berlubang-lubang kecil untuk bubuh biji benih kangkung. Pastikan saiz bekas tersebut lebih kurang sama.

3) Isikan air baja AB Plus sehingga melepasi sedikit dari dasar bekas yang berlubang-lubang. Taburkan benih-benih kangkung seperti di dalam gambar.

4) Tutupkan dengan kain gelap beberapa hari sehingga akar dan pucuk kangkung keluar (seperti taugeh)

5) Apabila pokok kangkung sudah mempunyai daun, pokok kangkung sudah boleh diletakkan kepada cahaya matahari. (pastikan paras air kena kepada akar pokok)

6) Keadaan pokok kangkung apabila diletakkan di cahaya matahari secara terus.

8) Apabila sudah 3 ke 4 minggu pokok kangkung sudah boleh dituai dimasak belacan

Memberi makan kepada burung-burung liar merupakan salah satu cara atau aktiviti yang dapat membantu untuk mengeratkan hubungan seisi keluarga selain anda juga mendapat pahala berpanjangan kerana hasil tanaman anda memberi manfaat kepada makhluk lain. Keseronokan bertambah  terutamanya apabila aktiviti tersebut di sertai oleh semua ahli keluarga. Memerhatikan gelagat burung yang sedang makan sedikit sebanyak dapat membantu untuk menghubungkan anda dengan alam semula jadi.

Untuk memastikan laman rumah anda sentiasa dikunjungi oleh unggas yang berwarna-warni ini, beberapa perkara dalam mereka bentuk laman anda perlu dititik beratkan antaranya penyediaan birdbath dan rumah burung sebagai tempat perlindungan. Terdapat beberapa tip yang telah disediakan oleh National Bird Feeding Society untuk menarik minat burung ke laman anda.

Memiliki sebuah laman yang indah bukan sahaja menuntut kos malah masa yang banyak. Oleh itu sebelum anda merancang memiliki sebuah landskap menghiasi kediaman, fikirkan tanggungjawab yang perlu diberi bagi memastikan laman yang diidamkan cukup sempurna.

Seperti kediaman yang di kunjunggi penulis yang terletak di Rawang. Di miliki oleh seorang CEO syarikat hartanah, kediaman ini menjadi weekend house untuk lari dari kesibukan kota. Laman yang ditata ringkas namun mempunyai identiti tersendiri ini merupakan sentuhan pereka landskap yang tidak asing lagi iaitu Encik Suhaimi Saadon.

Perkenalan lebih dari 10 tahun menyebabkan pemilik yakin dengan air tangan pereka yang selalu menepati cita rasa. “Laman yang belum mencecah usia setahun ini masih banyak yang perlu ditambah baik dan ia dilakukan secara berperingkat,” jelas pereka memulakan kata.

Memandangkan kediaman ini adalah weekend house dan ada kalanya pemilik tidak berada di rumah dalam tempoh yang lama, matlamat utama pada keseluruhan dekorasi laman ini perlulah less maintenance. Oleh itu, dari pemilihan softscape hinggalah hardscape perlu diperincikan bagi memudahakan urusan pemilik menikmati laman yang sempurna.

Memandangkan ruang landskap ini berbentuk concave, pereka bijak mengolah dengan menjadikan laluan hadapan ke laman yang sempit sebagai transaksi sebelum menuju ke hidden gateway yang menjadi laman utama pada kediaman ini. “Walaupun laman ini masih muda, namun impak dekorasinya telah berjaya dihasilkan kerana kebanyakan tanaman yang dipilih bersaiz matang,” tambah pereka.

Memberi privasi optimum pada lot kediaman ini, pereka memilih gabungan Eugenia Oleina dengan gabungan Diospyros Buxifolia yang mempunyai silara daun padat sebagai tanaman sempadanan. Lantai laman di laluan transaksi ini di hampari batu pemijak konkrit ringkas yang dipadukan bersama cebisan granite. Gabungan kemasan lantai ini bukan sahaja membentuk permukaan yang polos malah mampu mengelak ditumbuhi rumput yang akan menambahkan kerja-kerja penyelenggaraan.

Menyatukan kemasan lantai laman, tanaman renek dan penutup bumi diselitkan di ruang-ruang tertentu untuk memberi keseimbangan rekaan lantai laman. Antara tanaman yang digunakan adalah seperti Ophiopogon Jaburan, Chlorophytum Comosum, Calateha dan pelbagai lagi.

Menyusuri laluan ini, dihujungnya tersedia laman utama yang menjadi ruang fokus kepada aktiviti outdoor pemilik. Patio berkonsep terbuka disediakan memberi peluang kepada pemilik melakukan pelbagai aktiviti dengan selesa. Memilih jubin bermotifkan floral sebagai kemasan, mengimbau susun galur pemilik yang lahir dari keluarga peranakan. Ruang patio ini juga mudah diakses dari ruang makan kediaman.

Sekaligus, penyediaan patio menambah nilai seni bina kepada keseluruhan dekorasi kediaman ini. Masih mengekalkan pemilihan tanaman less maintenance, namun di ruang landskap utama ini paduan tanaman lebih kompleks. Masih selesa menggunakan Diospyros Buxifolia sebagai tanaman utama, bahagian lantainya dihias dengan tanaman renek pelbagai tekstur bagi membentuk hiraki yang seimbang.

Memandangkan matlamat utama laman perlu less maintenance, pereka memilih banyak tanaman yang tidak berbunga. “Namun di sudut belakang laman, Plumeria Pudica yang berbunga putih dan dahan yang tinggi sebagai tanaman pagaran memandangkan ruang yang tersedia sangat terhad dan membataskan pertumbuhan tanaman berkanopi padat,” terang pereka.

Pemilihan perabot di laman amat ringkas, cukup sekadar bangku metal bersadur rona merah menjadi focal point di ruang patio ini. Treadmark bagi sentuhan Encik Suhaimi Saadon, penggunaan pasu-pasu besar yang mempunyai karakter tersendiri menjadikan laman ini kelihatan lebih hidup.

Bagi memastikan laman indah yang tersedia dapat dimanfaatkan tidak kira di waktu siang mahupun malam, Pencahayaan optimum turut disediakan. “Walaupun tersedia pencahayaan dari lampu pendant, ia tidak mencukupi untuk menghidupkan suasana malam laman. Oleh itu, penggunaan spot light yang diletakkan di bawah pokok bukan sekadar memberi pencahayaan tambahan malah meningkatkan nilai karakter laman di waktu malam,” jelas pereka.

Menghasilkan sesebuah laman memang mudah. Namun, untuk memastikan laman yang diidamkan sentiasa dalam keadaan baik dan dapat dinikmati bila-bila masa, bukan sahaja penyelenggaraan yang menjadi faktor utama. Pemilihan tanaman dan padanan perabot laman juga memainkan peranan penting.

Pemilik: Mr. Jimmy
Jenis kediaman: Super link (corner lot)
Lokasi: Rawang
Konsep: Tropika kontemporari
Pereka dan kontraktor landskap: Encik Suhaimi Saadon

Untuk lebih perincian bagai mana pereka landskap dan pemilik kediaman berkerjasama membina laman ini, boleh tonton video 360 yang disediakan ini


Private Pool Di Halaman Kampung

Wow! Private Pool Di Halaman Kampung! Macam selalu saya perkatakan, setiap insan pasti mempunyai keinginan untuk memiliki kediaman sendiri. Kalau kita nak jadikan kediaman kita tu sebagai rumah ku syurga ku binalah kediaman itu dengan sepenuh hati. Jangan terlalu cepat untuk menghias mahupun menambah baik kediaman tanpa berfikir. Apa pun anda perlu rancang sebelum membuat sesuatu, periksa kehendak atau keperluan serta kemampuan. Jangan main buat sahaja.

Kali ini IMPIANA tertarik dengan sebuah rumah kampung ini, kalau tak tahu rumah ni terletak di kampung pasti ingat kediaman ini adalah banglo atau teres lot tepi. Apa pun syabas kepada pemilik kediaman ini kerana membina sebuah kolam persendirian dengan baik dan pastinya membuka mata semua pemilik di luar sana. Jom kita dengar apa yang pemilik ini ingin kongsikan.

“Sharing pengalaman membina private pool di laman kampung. Pembinaan private pool ini telah bermula sejak tamat PKP lalu iaitu pada pertengahan Jun 2020. Pada asalnya,kawasan ini hanyalah laman kampung biasa dengan tumbuhan tumbuhan didalam pasu. Proses pembinaan bukan suatu perkara yang mudah kerana struktur tanah yang berair dan di tambah lagi dengan cuaca yang tidak menentu.
Apa yang menarik, private pool dengan keluasan 15 feet x 10 feet ini di gali secara manual sepenuhnya, tanpa menggunakan backhoe. Memang kuat kuderat pekerja ni kan! Mengambil inspirasi dari Villa di sekitar ubud, Bali beberapa elemen Bali seperti pintu masuk, pergola dan ukiran batu di dinding di gunakan.

Ha….apa kata anda pula, hebat ke tidak? IMPIANA memang puji la pemilik ni. hebat sangat idea beliau.

Cara paling mudah, cepat dan murah untuk menghias dan makeover kediaman adalah dengan menggunakan cat. Terbaru, gaya dinding “color block” yang terkenal satu ketika dahulu ketika era retro nampaknya kembali lagi. IMPIANA nak kongsikan color block arch yang memberi impka dan kesan visual terhadap sesuatu ruang

Dalam zaman ekonomi yang tak menentu ini, ramai yang terkesan terutamanya bagi mereka yang makan gaji. Ada yang di buang kerja dan ada pula masih bekerja berbulan lamanya tapi tidak  di bayar gaji langsung.

Nak tahu macam mana usahawan tani ini boleh berjaya? Jom kita ikuti rentetan perjalanan usaha yang dilakukan.

1) Tahun 2008/09 company tempat saya bekerja ada masalah, hampir 6 bulan tak dapat bayar gaji, jadi saya mengambil inisiatif untuk menampung keluarga melalui pertanian.

2) Mula menanam belakang rumah, 50 pokok. Dah ada sikit ilmu dah berangan nak buka kebun. Pegi sana sini cari funder daripada agensi kerajaan, buat paperwork bagai, 1 SEN TAK DAPAT. Jual apa yang ada untuk buat modal tanam pokok di kampung.

3) Pindah balik kampung tanam 500 pokok dengan modal hasil jualan barang-barang sendiri. Dari situ mula yakin sikit, jadi nak buat lagi besar.

4) Pindah ke Sg Ramal, kongsi modal dengan 2 orang rakan lagi, tanam 2000 pokok. TERLINGKUP.

5) Sambung kerja pejabat sebab dah susah sangat masa tu dan pasang niat nak kembali jadi petani satu hari nanti. Dalam masa yang sama buat online trading barang-barang fertigasi & pertanian.

6) 2011/12 dapat menyewa kedai dengan sewa RM193 sebulan, keluasan lebih kurang saiz kontena 20×10. Mula buat trading barang-barang pertanian, modal sendiri juga hasil jual barang-barang persendirian. MASIH LAGI TIADA BANTUAN KERAJAAN ATAU AGENSI.

7) 2013/4 Pergi sana sini lagi dengan paperwork, supporting document bagai mintak bantuan daripada MTDC, SME CORP, BIOTECH. MASIH LAGI TAK DAPAT 1 SEN PUN. Dengan modal sendiri kami kembali menanam di tanah yang sama di Sg Ramal. Keluasan 3 ekar, kayuh perlahan-lahan..tambah sikit-sikit.. tanam POKOK TIN.

8) Di pendekkan cerita setelah jatuh bangun, tergolek lebih kurang 3-4 kali, sekarang ni saya mengusahakan :

a) 3 kebun pokok tin + 1 dalam progress (total +-5000 pokok tin)
b) 3 cawangan kedai pertanian di Seri Kembangan, Kajang dan Kota Kinabalu, Sabah
c) 3 Pusat latihan pertanian
d) 1 pusat pemprosesan produk hiliran berstatus HALAL diiktiraf JAKIM
e) 3 Produk hiliran kami dah masuk ke BRUNEI dan insyaAllah pasaraya awal tahun depan.

MASIH LAGI MENANAM BELAKANG RUMAH, dan  MASIH LAGI TIADA BANTUAN KERAJAAN ATAU AGENSI.

Tiada shortcut nak berjaya. Kerja keras dan tawakal lah banyak-banyak pada nya

Sumber: Fahmie Abu Bakar

Tak lama lagi sahaja kita akan menyambut perayaan hari Raya Aidilfitri yang bakal diraikan dengan penuh kemeriahan dan kegembiraan. Jadi, sudah pasti ramai yang sudah mula sibuk mula untuk menghias rumah supaya tampak lebih cantik betul tak?

Maklum lah, apabila menjelang hari Raya Aidilfitri mesti ramai para tetamu yang akan datang ke rumah menziarahi ahli keluarga dan rakan-rakan terdekat bagi meraikan kedatangan bulan Syawal yang penuh bermakna.

Oleh itu, pintu rumah juga harus tampak cantik dan menawan! Tak begitu?! Jika pintu utama di kediaman anda sudah buruk dan kusam, jangan bimbang kerana ada cara yang lebih mudah boleh anda lakukan dengan memberi nafas baru kepada pintu rumah anda.

Apa yang boleh anda lakukan adalah dengan mengecat semula pintu rumah dengan cara seperti ini. Anda disarankan untuk menggunakan cat pintu jenama NIPPON PAINT ODOURLITE kod warna Black 1144.

Dengan cara ini, anda tidak perlu berbelanja besar untuk mengantikan pintu rumah anda yang telah buruk dan kusam itu. Anda cuma perlu memberi nafas baru kepada pintu rumah anda dengan mengecat semula. Langkah ini bukan sahaja memudahkan malah akan menjimat wang anda!

Lihat hasilnya, pintu rumah anda akan tampak lebih mewah dan menarik dengan pemilihan rona hitam yang begitu elegan sekali. Sudah pasti jika anda melakukan cara ini dengan memberi nafas baru pada pintu rumah anda, kediaman anda akan tampak lebih berseri-seri di pagi Raya sehingga memukau mata para tetamu yang datang ke rumah anda.


Cara Menjadi Tanam Anggur Dalam Pasu

Anggur, ramai beranggapan hanya sesuai tumbuh subur di negara beriklim sejuk. Hakikatnya, anggur adalah tanaman yang memerlukan iklim panas untuk subur dan cepat menghasilkan buah. Jika di tanam dalam iklim sejuk, pokok anggur ahanya mempunyai 1 musim dalam setahun. Namun dalam iklim panas di Malaysia, anggur berbuah adakalanya lebih dari 3 kali.

Yang lebih menarik, untuk tanam pokok anggur tidak semestinya memerlukan tanah yang luas. dalam pasu pun boleh. Berikut cara tanam pokok anggur dalam pasu yang WAJIB anda lakukan kalau nak hasil yang optimum.

1. PASU

Pohon anggur memerlukan pasu yang berukuran minimum 600mm x 600mm untuk menyokong tumbesarannya sehingga cukup usia matang. Jika pasu yang digunakan kurang dari saiz yang dicadangkan. Ia akan menyebabkan pohon anggur tidak produktif kerana akarnya terlalu padat dan mengganggu tumbesaran pokok.

2. SISTEM SOKONGAN

Untuk memudahkan kawalan pertumbuhan pohon anggur, anda perlu menyediakan struktur sokongan untuk batangnya menjalar. Untuk peringkat awal penanaman anak pokok, penggunaan batang pemancang daripada kayu atau buluh sudah memadai. Apabila kelihatan pohon anggur mula aktif membesar, penyediaan sebuah struktur khas seperti trellis atau pergola perlu disediakan.

3. PEMANGKASAN

Proses pemangkasan amat penting untuk tumbesaran pohon anggur. Selain itu ia mampu membentuk struktur rangka pohon anggur mengikut keperluan anda. Memangkas juga berupaya membantu pohon anggur untuk menghasilkan ranting yang baru. Dari ranting yang baru akan keluar bunga-bunga anggur yang akhirnya membentuk buah.

Pemangkasan boleh dilakukan apabila batang pohon anggur sudah cukup besar. Kebiasaannya waktu pemangkasan yang paling sesuai adalah apabila pohon angur mencapai usia 12 bulan. Cara-cara pemangkasan untuk menghasilkan buah yang berkualiti adalah:

4. PENYIRAMAN

Pohon anggur memerlukan air yang banyak untuk tahun pertama penanaman. Namun, pastikan penyiraman yang dilakukan tidak menyebabkan air pada permukaan tanah bertakung. Siraman hanya perlu dilakukan pada bahagian pangkal pohon anggur sahaja bukan keseluruhan pokok.

5. PEMBAJAAN

Untuk pohon anggur, keperluan pembajaan berbeza mengikut usia pokok tersebut. Pembajaan boleh dilakukan apabila usia tanaman mencecah dua minggu kerana pada ketika itu, pohon anggur sudah mula stabil dengan kondisi medium pemasuan yang disediakan.

Baja organik dari tinja kambing amat digalakkan kerana ia mengandungi nutrien lengkap keperluan pohon anggur dari awal usia penanamannya. Tanam baja satu kaki dari pangkal pokok kerana dikhuatiri jika baja ditabur terus berhampiran dengan pangkal pokok, ia akan mengancam akar pokok.

Limau purut atau nama saintifiknya Citrus hystrix merupakan tanaman saka yang berasal dari Asia Tenggara. Hari ini limau purut banyak ditanam di Malaysia, Thailand dan Indonesia. Ia dikenali dengan pelbagai nama seperti Keiffer lime (Kafir lime) di Barat, Bai makrut di Thailand dan di Indonesia dipanggil Jerut purut kerana rasanya masam dan sedikit pahit.

Limau purut ditanam secara meluas di seluruh dunia sebagai penyeri laman untuk diambil buahnya. Ia sesuai ditanam dalam bekas tanaman dan juga dalam pasu-pasu besar yang diletakkan di patio atau pun teres.

Limau purut kelihatan sama dengan limau nipis, cuma buahnya bulat, kulitnya lebih mengerutu, berkedut tebal dan isinya tidak berair, masam dan pahit. Kadar tumbesarannya agak perlahan jika dibandingkan dengan limau lain. Ia boleh tumbuh sehingga 30 meter tinggi. Daunnya akan membiak dan berwarna hijau gelap. Struktur daunnya yang bersayap seolah-olah memberi gambarandua helai daun yang dicantumkan dari hujung ke hujung dan kelihatan seperti nombor lapan. Daunnya mengandungi sejenis minyak yang berbau wangi yang kuat, berunsur kimia dengan bahan sabininie sebanyak 14% dan bahan liminene sebanyak 15%.

Limau purut mempunyai banyak kegunaan dalam kehidupan seharian. Ia juga kaya dengan khasiat semula jadi yang berkesan dalam dunia perubatan dan boleh digunakan sebagai aromaterapi, nutraseutikal dan produk penjagaan diri.

Dalam industri kulinari, daun limau purut banyak kegunaannya. Ia menjadi pilihan suri rumah sebagai perisa dalam masakan seperti tomyam kerana aroma dan rasanya yang unik. Bagi masyarakat Malaysia, hidangan rendang, laksa dan asam pedas akan berkurangan kelazatannya sekiranya tidak dimasukkan daun limau purut ini.

Limau purut mempunyai khasiat yang tinggi dalam dunia perubatan kerana ia mengandungi bahan aktif seperti anti histeria, anti tumor, pencuci asli, anti septik, anti bakteria dan pencegah kanser. Ia boleh membantu melancarkan sistem pernafasan dengan menyapu pati minyak limau purut pada dada, tengkuk dan belakang badan. Dengan adunan sedikit garam dan daun limau yang digiling halus,  ia dapat menghilangkan masalah kekuningan pada gigi. Selain itu, ia boleh digunakan untuk membunuh pacat dan membantu untuk merawat gigitan serangga berbisa.

Kepada sesiapa yang mempunyai masalah bau badan, pati limau purut amat berkesan jika digunakan semasa mandian wap. Selain daripada dapat menghilangkan bau badan, ia juga dapat melembutkan kulit. Ia sering digunakan sebagai wangian dalam aromaterapi. Bau yang dihasilkan oleh limau purut boleh meningkatkan kesegaran dan mengeluarkan aroma nyaman memenuhi ruang rumah atau ruang pejabat.

Limau purut juga mempunyai khasiat istimewa. Di samping dapat melembut, melebat dan merapikan rambut, ia juga dapat menghilangkan masalah kelemumur dan rasa gatal pada kulit kepala pada masa yang sama meninggalkan bau wangi. Sebiji buah limau yang dipotong dua dan disental pada kulit kepala bukan sahaja dapat mewangikan rambut malah dapat mencuci kulit kepala yang berkerak.

Selain itu, limau purut juga dikatakan dapat memberi kesegaran dan kenyamanan dan meringankan masalah kulit yang bersisik dan perlu diamalkan ketika mandi. Kandungan asid sitrik semula jadinya dapat membantu mengekalkan kelembapan kulit. Ia juga mampu menghilangkan migrain serta merangsang perjalanan darah.

Cara Penanaman

Penjagaan

Jangan takut untuk mencantas atau memangkas pokok dan tumbuhan renek di laman rumah anda. Hanya beberapa minit sahaja perlu diperuntukkan untuk memangkas softscape yang terdapat di halaman rumah supaya ia sentiasa berdaun lebat, berbunga dan sihat. Namun, kita sering mengabaikan dan tidak melakukan proses pemangkasan dengan betul dan secara berjadual. Ini disebabkan kita kurang terdedah kepada pengetahuan dan beranggapan kerja-kerja pemangkasan memerlukan peruntukan masa yang lama. Ada pula yang khuatir, jika pemangkasan dilakukan ia akan menyebabkan pokok tidak cantik dan mati. Hakikatnya, jika ia dilakukan secara berjadual dengan teknik yang betul, ia dapat membantu anda untuk memastikan laman rumah sentiasa rapi dan indah. Oleh itu, ikuti langkah-langkah dan tip yang telah disediakan untuk memastikan anda menguasai teknik pemangkasan yang betul.

Sebab untuk melakukan pemangkasan pokok muda

5 langkah untuk memangkas pokok muda

1. Buang bahagian yang telah rosak, mati atau hampir mati, kering dan berpenyakit. Pastikan silara pokok diperiksa rapi untuk mengenal pasti dahan atau ranting yang berpotensi menjadi ancaman kepada pokok.

2. Pilih leader (batang pokok utama) yang paling stabil dan kukuh. Untuk mendapatkan pokok yang cantik dan berkualiti, hanya sebatang leader yang diperlukan untuk menyokong keseluruhan struktur pokok. Jika terdapat lebih leader, pemangkasan leader yang tidak kukuh perlu dilakukan segera. Kenal pasti terlebih dahulu leader yang paling tegak dan kuat untuk dijadikan penyokong struktur pokok.

3. Pilih dahan rendah (lowest permanent branch) yang paling kukuh dan sesuai untuk membentuk kanopi pokok. Kenal pasti dahan pokok yang paling bawah yang mempunyai sambungan yang paling baik dan cantik dengan Ia seharusnya dijadikan sebagai dahan pokok pertama dan buangkan dahan lain berhampiran dengannya untuk memberi ruang kepada ranting dari dahan tersebut bergerak bebas. Diameter ideal untuk dahan pertama haruslah separuh dari ukuran leader tempat dahan tersebut bersambung.

4. Pilih dahan kedua (scaffold branch). Scaffold branch ialah dahan yang tumbuh selepas lowest permanent branch. Ia berfungsi membentuk keseluruhan kanopi pokok. Pastikan scaffold branch yang dipilih mempunyai sambungan baik dan ukuran diameternya tidak lebih dari setengah ukuran Jarak antara scaffold branch perlulah seragam sama ada secara vertikal atau kedudukan jejarinya di sekeliling leader. Jarak vertikal antara dahan haruslah 18 inci untuk pokok besar manakala 12 inci untuk pokok kecil. Jarak jejari setiap scaffold branch haruslah seimbang antara satu sama lain mengelilingi leader.

5. Pilih temporary branch di bahagian bawah lowest permanent branch. Sebahagian atau hampir semua ranting atau dahan kecil yang terdapat di bahagian lowest permanent branch boleh dikekalkan sebagai temporary branch. Ia merupakan dahan yang berdiameter tidak lebih 2 inci dan bersambung terus dengan  Temporary branch amat penting di awal pertumbuhan pokok muda kerana ia membantu membentuk batang pokok yang kuat ketika proses fotosintesis berlaku. Apabila pokok mula matang dan meninggi, temporary branch perlu dibuang atau ia perlu dicantas apabila ukuran diameternya mencecah 2 inci.

Stepping stone atau batu pemijak adalah aksesori lantai laman untuk tujuan laluan. Ia penting sebagai pilihan untuk memastikan rumput yang terhampar tidak rosak apabila dipijak disamping menambah tekstur dan pattern pada lantai laman. Namun, harganya di pasaran boleh tahan mahal juga. Sekeping RM 10-15. Nak pakai bukan sekeping 2 pula tu.

BAHAN-BAHAN:
?Pebble wash harga dalam Rm23.00
?semen biasa sekampit 50kg baru Rm 13.00.
?jaring besi saya dah lupa berapa harga semeter..tapi bawah Rm 10.00.
?kalau setengah ela pasir sungai tu lebih kurang rm30.00.
?Gam kraf
?Berus cat 1 inci lebar
?besen empat segi

CARA-CARA:
1. sapukan keseluruhan gam dilantai bekas biru berkenaan. Kemudian tabur batu. Pastikan batu yang ditabur rapat

2. Lebihan batu dikeluarkan balik dari besen. Kemudian dijemur sehingga gam kering dan pastikan ibatu melekat pada permukaan besen
3. Untuk kerja2 semen.
➡sediakan baldi…masukkan semen…pasir kasar..kalau nak tambah batu kelikir pon boleh.kemudian kacau adunan sehingga sebati dan likat.
➡proses ini kena lebihkan semen…supaya batu pebble wash akan lebih grip pada semen apabila siap nanti.(lebih tahan)5. Tuangkan semen kedalam bekas.masukkan jaring
6. ayak sedikit…untuk ratakan semen..automatik akan terlevel dengan sendirinya apabila diayak. untuk ukur ketebalan..ambik lidi..kemudian cucuk kedalam bekas yang dituang semen tadi..ketebalan standart 2inci atau lebih..ikut kepada tuan2 dan puan2.
7. 24jam kemudian..telangkopkan bekas biru…hentak2 sedikit..secara sendirinya…semen itu akan tertanggal..sebab..gam tak terlalu kuat lekat pada bekas plastik tersebut.8. jerangkan air panas..kemudian tuang diatas permukaan batu pebble wash tersebut. Tujuan untuk kembangkan gam itu kembali.9. ambil berus dawai..kemudian berus dipermukaan batu tersebut untuk membuang gam yang terlekat tadi.10. Cuci dengan sabun untuk lebih bersih 11. tunggu sehingga kering..kemudian sapukan syalek batu untuk menaikkan warna batu tersebut.siap.
Moga memberi mamfaat kepada kawan2 disini


Tarikan Yang Nyaman & Damai Di MITC Hotel, Melaka Yang Patut Anda Rasai Sendiri

+INFO HOTEL
Lokasinya yang terletak di Ayer Keroh, MITC Hotel menawarkan 189 bilik yang terletak di sebuah bangunan 9 tingkat. Rangkaian bilik boleh anda pilih dari single room, twin room, queen room, king room hinggalah family room. Untuk menikmati makanan yang menyihatkan, anda boleh ke restoran Bemban yang terletak di tingkat satu. Untuk menikmati kopi pula anda boleh ke Asahan Coffee Bar yang terletak di luar hotel.

Pengalaman bermalam di Hotel MITC dengan dekorasi moden begitu mendamaikan. Minda terasa kosong, tubuh pula segar membuatkan tidur lena sampai ke pagi. Hotel MITC  menjanjikan pengalaman rehat dan santai yang tidak akan dilupakan.

Hotel MITC merupakan sebahagian daripada PKNM Thru MCorp Hotel Sdn Bhd yang terletak di pinggir ibu kota Melaka ini sememangnya menjadi lokasi tepat untuk anda merehatkan tubuh serta minda pada hujung minggu. Juga menjadi pilihan bagi anda yang berkunjung ke ibu kota untuk bercuti atau demi tugasan di bandar bersejarah ini.

Berada di bawah urusan, RiverOaks Resorts Sdn Bhd menawarkan pakej dan perkhidmatan lengkap untuk anda nikmati. Berehat di dalam hotel ini suasana menarik olahan dekorasi campuran moden dan minimalis, meredakan tekanan dan merehatakn minda kolam renang serta menikmati hidangan yang pelbagai di restoran dan kafe. Pendek kata, di sini anda dapat menikmati pengalaman yang menenangkan secara menyeluruh berdasarkan tiga prinsip ‘Cozy, Comfy & Convenience’.

Hotel yang terletak dipinggir bandaraya Melaka ini hanya mengambil masa 20 minit dari bandar Melaka. Lokasi hotel ini hampir dengan beberapa pusat rekreasi pelancongan di Ayer Keroh seperti Zoo Melaka, Taman Rama-rama, Taman Buaya, Taman Burung dan Muzium Orang Asli. Ia juga terletak berhampiran dengan beberapa Kelab Golf bertaraf Antarabangsa di Melaka.

KOMBINASI DEKORASI

Melangkah masuk ke ruang lobi, anda akan disambut dengan bauan bunga yang menyegarkan, membuatkan anda terlupa seketika tujuan asal berkunjung ke sini. Di samping terasa luas dek cahaya luar yang memasuki ruang dalam menerusi kaca telus pandang, dekorasi ruang ini ditata ringkas dengan kombinasi konsep yang sempurna.

Ruang lounge di sebelah kiri lobi mendapat sentuhan klasik dengan gabungan kerusi rekaan antik yang terletak dibawah tangga seperti istana. Ruang disegarkan lagi dengan pokok-pokok hidup membuatkan suasana begitu selesa dan nyaman.

Pada ruang yang berlantaikan karpet ini juga menempatkan kaunter urusan yang dibina sleek, menyerlahkan lagi imej moden. Begitu juga dengan permukaan dinding lobi yang diperincikan dengan tema moden.

Siapa menyangka hotel yang bertaraf 3 bintang ini menawarkan kepelbagaian kemudahan untuk anda nikmati. Melangkah ke ruang bilik tidur, anda akan terasa begitu selesa dan cosy sekali. Tata hias dan dekorasi yang ditampilkan sesuai untuk anda merehatkan tubuh selepas penat dan tertekan dengan kerja. Sebab itulah bilik-bilik yang ada direka unik untuk anda berehat dan merasai sendiri ketenangannya. Setiap bilik yang terletak di setiap tingkat ini juga ditata dengan tema warna-warni bumi bagi membangkitkan lagi keselesaan. Anda tidak perlu risau untuk mengunjungi hotel ini kerana MITC mempunyai 189 bilik untuk didiami.

Dengan lantai berkarpet dan dinding yang ditampal wallpapers motif geometrik tampak begitu sepadan, diperincikan pula dengan penggunaan perabot rekaan ringkas dan bersaiz kecil mengikut keluasan bilik. Bilik yang masih menyerapkan dekorasi moden ini turut dilengkapi dengan pelbagai kemudahan peralatan elektronik, toiletries serta kemasan fabrik seperti cadar dan sarung bantal yang amat lembut seperti berada di dalam bilik tidur sendiri di rumah.

TENANG MENDAMAIKAN

Selain menikmati ketenangan dibilik tidur dan sekitar hotel ini, anda juga boleh meluangkan masa di kafe Asahan yang terletak di tingkat bawah. Kafe yang  istimewa dengan pelbagai jenis kopi ini juga menyediakan hidangan yang menyelerakan serta suasana yang menenangkan. Pada waktu malam, anda boleh menikmati hidangan sambil dihiburkan oleh artis-artis jemputan. Jika anda ingin menjamu selera dengan suasana restoren mewah anda boleh ke restoran Bemban yang terletak di tingkat satu.

Mengekalkan struktur binaan lama di tengah-tengah kota raya Melaka, The Majestic Melaka Hotel menyediakan pakej penginapan istimewa bertaraf antarabangsa dengan kepelbagaian fasiliti menarik buat pengunjung.

Dari segi geografi, kedudukan Majestic Melaka Hotel yang berhadapan dengan Sungai Melaka dan sebuah perkampungan tradisional Melayu yang dikenali sebagai Kampung Morten menjadikan ianya salah sebuah hotel yang menarik dan menjadi pilihan pegunjung dari luar negara khususnya untuk menginap di sana.

Buat pengunjung yang pertama kali tiba di hotel ini, anda pasti kagum melihat seni bina bangunan lama yang masih tersergam indah dengan identiti tersendiri, di sebalik bangunan-bangunan pencakar langit yang berada di sekelilingnya. Pembinaan hotel yang menggunakan bahan asas seperti simen pada driveway bagaikan menterjemah suasana dahulu kala. Pemilihan tetingkap kayu yang mengimbau suasana kampung tradisional Melayu menaikkan emosi ‘dulu-dulu’.

Garapan sentuhan gaya baba nyonya tawarkan penginapan unik di tengah-tengah kota Melaka

Selain itu, peletakan pohon bonsai di tengah-tengah laman hotel mewujudkan landskap bonsai yang memberikan kesan nature pada keseluruhan hotel supaya tampak indah dan memukau. Apa yang menarik, penanaman pokok-pokok tropikal seperti China Palm, Ixora, Osmoxylon dan sebagainya yang menghiasi ruang legar hotel ini menjadikan ianya kelihatan harmoni dan lebih redup. Memandangkan keluasan tanahnya yang terhad, ia membawakan konsep boutique hotel.

KONSEP BUTIK HOTEL ALA BABA NYONYA
Memasuki bahagian dalam hotel, penulis mengamati setiap dekorasi yang dipaparkan oleh pengurusan hotel ini. Penulis seakan-akan kembali pada era penjajahan Barat, di mana populasi Cina Peranakan menjadi simbol keunikan masyarakat Melaka suatu ketika dahulu. Dari sudut pemilihan elemen deko yang menampilkan barang-barang antik seperti pasu bunga dari China, gambar potret baba nyonya yang menghiasi dinding, kerusi dan meja kuno serta permaidani yang terbentang di atas jubin import dari China itu juga kelihatan begitu klasik. Anak tangga kayu yang menghubungkan ruang santai makan malam pengunjung juga membentuk elemen deko yang sungguh nostalgia. Setiap perincian yang dilakukan untuk membentuk konsep Baba Nyonya pada elemen hiasan dalaman hotel ini berhasil meskipun ruangnya agak minimum.

Ketibaan kami disambut penuh mesra oleh petugas yang anggun berkebaya nyonya dan juga pengurus hotel iaitu Richard Teo. Sementara menunggu bilik disediakan, Richard Teo mempelawa kami untuk menikmati hidangan tengah hari di hotel ini. Kami disajikan pelbagai lauk pauk enak yang berasaskan resepi Cina Peranakan antaranya Asam Pedas, Ayam Pongteh, Pie Tee dan bermacam-macam lagi.

Kedudukan hotel mewah adalah daripada 6000 kaki dari aras laut ini agak tersorok sedikit kerana untuk tiba ke sini pengunjung perlu melalui jalan khas yang bermula dengan mengambil selekoh ke kiri melalui Jalan ION Delement 1, Genting Highland. Di sepanjang perjalanan sejauh 2KM daripada jalan utama menuju ke lobi pengunjung akan dijamu dengan pemandangan hijau serta fasad hadapan yang megah tersergam indah bagaikan ‘aura mewah aras tinggi’ menyambut kehadiran tetamu hotel yang hadir.

Untuk pengetahuan anda, tidak kira tingkat berapa anda menginap, setiap masa anda akan melihat pemandangan bukit-bukau yang indah, jika ketika itu ianya dalam keadaan cuaca yang baik, tetapi kalau hujan anda hanya dapat melihat pergerakan kabus yang ditiup bayu gunung.

Berada di ketinggian pada atas 6000 kaki dari aras laut, isu utama adalah sejuk. Hotel mewah ini menyediakan kemudahan kolam renang untuk tetamunya terutama kanak-kanak dan tidak ketinggalan orang dewasa. Isu ini diatasi dengan kolam renang air panas. Pengunjung juga boleh manjakan diri di dalam kolam renang air panas dan rasai perbezaannya.

Tambahan lagi, kolam renang air panasnya bukan sahaja kolam renang biasa, ianya kolam renang tertutup tetapi menghadap pemandangan hijau secara terus kepada flora dan fauna yang hidup di aras tinggi mergastua Malaysia. Mandi air panas tambah pemandangan hijau, anda bayangkan sendiri.

Selepas penat berendam dan manjakan diri, pasti perut anda dambakan hidangan yang enak. Jangan gusar, hotel Grand ION D’Element menawarkan 4 jenis ruang makan eksklusif iaitu sebuah restoran yang menampilkan kepelbagaian hidangan tempatan serta antarabangsa yang mana mereka akan pastikan juadah sarapan, makan tengahari dan malam menjadi satu memori indah di Kembali Kitchen.

Penulis ingin menyentuh tetang konsep hiasan dalaman yang disediakan oleh pihak hotel kerana sebaik sahaja melangkahkan kaki ke dalam bilik penginapan, penulis tidak menoleh kepada susun atur perabot berikutan terleka dengan balkoninya yang luas serta pemandangan gunung-ganang yang amat memukau pandangan mata.

Hiasan dalamannya nampak simple dan seakan studio hotel yang lain tetapi apa yang membezakannya adalah kemudahan inroom dining yang ditawarkan amat memuaskan penulis. Katilnya yang empuk membuatkan rehat anda lebih bermakna tanpa penggunaan pendingin hawa kerana angin dari luar sudah cukup sejuk dan nyaman.

Apa yang penulis dapat simpulkan adalah, anda tidak perlu turn On remote penghawa dingin dalam bilik hotel, ini kerana ia sudah sedia sejuk. Tidur anda pasti lena tanpa gangguan dan segala keresahan yang melanda bakal hilang buat seketika.

Ramai penduduk kota kini lebih memilih percutian yang menenangkan. Ini kerana ramai yang ingin lari dari hiruk pikok dan kesesakkan kota. Sekali, sekala rawatan minda dengan percutian yang menenagkan mampu mengembalikan aura dan semangat baru. eco-tourism adalah pilihan yang terbaik. Kini, banyak lokasi pelancongan berkonspekan eco-tourism yang tumbuh bak cendawan selepas hujan. Bertempat di pinggir kota Kuala Lumpur, The Sticks menyajikan pengalaman yang menarik dan indah buat mereka yang mencari ketenangan dalam keindahan hutan hijau.

Terdapat beberapa unit yang mempu memuatkan 2 hingga 4 orang dalam satu masa, setiap unit penginapan mempunyai rekabentuk dan konsep yang berbeza. Lebih mengetengahkan konsep Glamping dan rustik, The Sticks dihadirkan bersama pakej alamnya yang berupa air terjun chiling dan hutan tebal Bukit Kutu.
Antara aktiviti yang disediakan di The Stick adalah jungle tracking, paragliding, White water rafting, Botanical walk, Board games dan Yoga.

Opera House

Tenduk House

The bamboo house

Sumber: http://thesticks.my